text:
TPLF eega aangoo qabatttee kaaftee, ilmaan Oromoo kumaatamatti lakka’aman alduree seeraa tokko malee ajjeesuun, hidhuun, dhabamsiisuun, shororkeessuun amala bulchiisa Wayyaanee dha. Gochaan Fashitummaa Wayyaanee kun gaaffi bilisummaa fi dimokraasii Oromoon falmaafii jiruu fi biyya abbaa isaa keessatti abbaa biyyummaa isaa dhugoomsuuf taasisaa jiru, tarii duubatti deebisuu mala jedhamee, mala Oromoo sodaachisuu fi shorkeessuu ti. Mirgi dimokraasii fi bilisummaa sadarkaa addunyaati kabajaan kennamuuf maqaafis ta’u seera fakkeessii Wayyaanee keessatti waraqaarra ni jira. Haata’u malee Wayyaaneen guyyaa tokkoof illee sirna dimokraasii tarkaanfachiisuu fi isaan masakamuuf fedha muldhistee hin beektu. Bu’uura mirga dhala namaa fi Wayyaaneen faallaa walii ti. Hojiitti hiikuuf TPLF dandeettis ta’ee amilee itti hin qabu. Huumama TPLF irraa kan madde bara aangoo Wayyaanee ilmaan Oromoo kumaatamaan lakkawaman baruma baraan , dachee isaanii samamuu, mana hidhaatti guuramuu, ajjeefamuu, biyyaa godaansifamuun herbaata qurxummii ta’uu, mana barumsaa keessa ari’amuu fi akka sabaatti tuffatamanii qabeenya isaanii samamuun aadeffatamee jira.
Ittuma fufiinsa gochaa suukanneessaa TPLF kan ta’e, baatii kana keessa ilmaan Oromoo gochaa Wayyaanee biyya isaanii keessatti salphatanii jiraachuu mormanii fi mirgaa fi bilisummaa isaaniif falman, dachee Oromiyaa Zoonii Salaalee aanaa Darraa magaalaa Gonda Masqaal keessatti eega ajjeeftee booda bifa suukanneessaan reenfa gootota Oromoo gabaa keessatti fanniftee jirti.
Addi Bilisummaa Oromoo gochaa faashistummaa Wayyaanee kana gadi jabeessee kan balaaleffatu duwwaa otoo hin taane, gumaa gootota keenyaa kaffaluuf yeroo kamuu caala kan qabsooti jabaatuu dha.
Bara jaarraa 21ffaa kana keessa gochaa sanyii bineessummaa akkanaa arguun mooraa Wayyaanee keessatti aja’iba miti. Huumama ilma namaa keessatti, reenfi ilma namaa kabajaa fi ulfina qaba. Mooraa TPLF keessatti ilmaan Oromoo jiraatti duwwaa otoo hin taane, reenfi ilmaa fi intala Oromoo kabajaa hin qabu. Kun amala gorboonfatootaa ti. Gootota ilmaan Oromoo gootummaan bilisummaa fi mirga isaaniif falmaa otoo jiranii dirree falmiitti wareegaman seenaa keessatti bakka guddaa qabu. Gochaan TPLF ilmaan Oromoo gabaa keessatti reenfa isaanii fannise kun yoo faashistummaa TPLF muldhise malee, akka Wayyaaneen erreegde, kan ilmaan Oromoo honnee falmii bilisummaa qabbaneessu miti. Gochaan Wayyaanee kun dhalootaa dhalootatti kan seenaan darbaa deemuu fi kan yeroo kamuu seenaa Oromoo keessatti hin dagatamnee dha. Seenaa Oromoo keessatti ilmaan Oromoo gabaa fi daandii gubbaatti fannisanii allaatii nyaachisuun kan Wayyaaneen jalqabame otoo hin taane, sirnoota garboonfattuu Wayyaaneen duran turan keessa kan shakalamee dha. Bara Mootummaa Hayila Silaaseen gootota mirgaa fi bilisummaa Oromoof falmatan kan akka Hagarii Tulluu fi Maammoo Mazammiri reenfa isaanii fannisuun Oromoo jiilchuun yaalameera. Faallaa kanaa garuu lafee fi dhiigdi gootota kanaa sirnoota isaan fannise yeroo dhumaaf kan dhabamsiisee fi gootota akka isaanii kumaatamootaan kan lakka’aman Oromiyaan akka goonfatu taasisee jira. Seenaan kana irraa barachuu dhabuun TPLF ammas akkuma abbootii ishee yeroo mayiif kan dachee Oromiyaa keessaa haqaman ta’a.
Sirnooti abbaa irree fi qubattuun garboonfataa kamuu gochaa rawatu, sirni bittaa TPLF Oromoo irratti raawwatee jira. Goototi ilmaan Oromoo reenfi isaanii Zoonii Salaalee Aaanaa Darraa Magaalaa Gonda Masqaal keessatti fannifamee Oromoon akka jiiluuf yaadame faallaa isaa gootota kumaatama Salaale keessaa dhalcha. Kan amma argaa jirrus kanuma. Ilmaan Oromoo mirgaa fi bilisummaa isaanii goonfachuuf gochaa fi shorkaan TPLF kamuu kan duubatti isaani hin deebifne ta’uu hubachuu qaban. TPLF seenaa irraa barachuu dadhabuu isaa ta’ee malee, abbootin isaa iyyuu miliyoonaan kan ilmaan Oromoo lafa irraa fixan falmaa bilisummaa irraa Oromoo dhaabuu hin dandeenye. Dhiigdi gooticha ilamaan Oromoo Katamaa Wubatuu gootota falmaa bilisummaaf dhaabbatan kumaatama horata. Seenaan isaanii galmee seenaa Oromoo keessatti yeroo hunda yaadatama.
Gochaan TPLF ilmaan Oromoo irratti raawwate kun mirga dhala namaa fi bilisummaatti kan amanu qaama kamiinuu balaaleffatamuu qaba. Balaaleffachuu duwwaa otoo hin taane, tokkummaan sirna dhala namaaf kabajaa fi ulfina hin qabne kana dhabamsiisuu qaba. Sirna bittaa TPLF jalatti sabootii fi sab-lammiin Itiyoophiyaa rakkachaa jiran tokkummaan dhaabbatanii diina dhala namoomaa kan ta’e TPLF dhabamsiisuu qabu.
Dhuma irratti gootummaa ilmaan Oromoo Salaalee falmii bilisummaaf jecha raawwatan dinqisiifachaa kaayyoo fi galii isaan wareegamaniif galmaan gahuuf Addi Bilisummaa Oromoo (ABO) yeroo kamuu caala akka duree qabsootti kan ilaalu ta’uu ibsuudhaan ilmaan Oromoo, sirna TPLF keessa jirtan Oromoo ta’uu keenyaan, sirni Wayyaanee kan nujibbu duwwaa otooo hin taane, reenfa keenyaaf illee kabajaa kan hin qabne ta’uu isaa hubachuudhaan diina waloo ofirraa kaasuuf akka falmii bilisummaa Oromiyaatti makamtan waamicha goona. Walumaa galan farra dhala namaa kan ta’e TPLF dhabamsiisuuf sabaa fi sab lammiin garbummaa Wayyaaneen rakkachaa jirtan akka tokkummaan mirgaa fi bilisummaaf falmatan waamicha goona.
Injifannoon ummata Oromoof
Adda Bilisummaa Oromoo (ABO Jijjirama)
Amajjii 29, 2015


c: text/html

text:
Kaabineen Sudaan, torban kana keessa waa’ee mirga dubartootaa irratti waliigaltee Tokkummootaa Mootummootaa mallatteesse. Tahus garuu, gumiin ministarootaa kun mirgoota haga tokko kanneen seeraan dubartoonni dhiiraan qixxee akka tahan mirkaneessan raggaasisuu didanii jiran jedhu qeeqxonni.
Manni maree ministeerotaa Sudaan, bara 1979 walii galtee loogii dubartoota irratti oofamu mara dhabamsiisu mallatteessee jira.
Haa ta’u malee dhiironni mana maree sana keessaa dubartoonni sadarkaa siyaasaa fi hawaasummaatti dhiirotaa qixxee dha, gaa’ila, wal hiikuu fi guddisa ijoollee keessatti mirga qixxee qabu yaada jedhu raggaasisuuf tole hin jedhin hafan.

robotstxt: allowed

filter: keep


text:
TOKKUMMAA HUMNOOTA BILISUMMAA OROMIYAA (THBO)
UNITED LIBERATION FORCES OF OROMIA (ULFO)
Guyyaa: Caamsa 10/04/2013
BILISUMMAA UMMATAATIIF FI WALAABUMMAA OROMIYAATIIF KAN QABSAAWU HOGGANNI DHAABAA ULFO/THBO HAARAYNI, JIDDUU GALEEYSA HOGGANA QABSOO BIYYA AMBAA HIN GODHATU!
Falmaan abbaa biyyummaa Oromiyaa, jiddu galeeysa hoggana qabsoo Awrooppaa ykn Ameerikaa (USA) godhatee qabsoo bilisummaa hin jalqabu. Garuu yeroo as dhihoo kanatti kan mul\’ataa dhufe faallaa isa kanaati. Qabsoo bilisummaa Oromoo kan lubbuu gootoota meeqaatiin bosona Oromiyaa keeysatti biqilte biyya ambaatti galchanii Saarukha intarneetaa game (tapha) joollee fakkeeysuun hin danda\’amu. Ummatni Oromiyaatiis qabsoo akkasii hin barbaadu. Wal hubachiisuuf, yeroon ammaa yeroo ajandaan dhooysaa kan Qabsoo Bilisummaa Oromoo (QBO) keeysatti dhokattee qabsoo qancarsaa ture ifa if baasee saaxilamaa jiruu. Kanaaf, yeroon tun yeroo biyya ambaa keeysaa waan qaamni tokko hojjate himachaa cubbuu xibaaranii hawaasa dogoggorsiisanii miti. Yeroo roga hundaan gara biyyaatti fuulleffannee diinarratti qabsooynu. Ijoon dubbii ibsa kanaa eenyummaa hoggana dhaaba ULFO Oromiyaa keeysaa qabsoo hidhannoo finiinsaa jiru hawaasa Oromoo hubachiisuu irratti fulleffata. ULFOn Uumama isa irraa kaasee hanga ammaatti bu\’aa bahii gara garaa keeysa qaxxaamuruun sadarkaa sadaffaa irra jira. Isaaniis:
1, ULFO bara 2000 keeysa labsame: Kun kan dhaabbiilee Siyaasaa Oromoo ilaalcha gara garaa qaban walitti fiduun bifa Agoobaraatiin magaalaa Asmaraatti ijaarame. Yeroo sanitti ummanni Oromoo hedduu gammaduus turtii ji\’a afuriitiin booda hawwiin ummataa abjuu tahee hafe. Kanaaf, sababa kan tahan kanneen sharriifi iftuultummaan isaan keeysatti maryreen (margeen) sakaalamee labsamuu fi diigamuun wal faana tahee ture.
2, ULFO bara 2010 ti jaaramees, namoota harcaatuu dhaaba tokko yookiin lama irra walitti dhufanii nuti ULFO ifiin jechaa turani. Baay\’inni namoota kanaa lakkoofsaan kudhan(10) kan hin geenye. Namoonni kun yeroo takkaafillee bifa qabsoo kamiinuu if dura sossoosanii hin beekan. Dhaaba itti dabalamanii yeroo gabaabaaf waliin turan keeysattiis taanaan irratti hojjatanii dhaaba san guddisuu irra diiganii hiddaan buqqisuun, dhaabaas dhabamsiisanii ifiifiis harca\’anii dirretti hafuun isaanii eenyuufille ifaadha. Namoonni kun yeroo ammaa biyya Ameerikaa (USA) keeysaa nuutu ULFO dha, jechaa jiran kun “harka hanna bare dooluutu sossooha ykn Afaan dubbii bare mooqaa alanfata” Akkuma ja\’amu san tahee hawaasa Oromoo biyya ambaa keeysa jiraatu dogoggorsuuf yoo tahe malee, wanti isaan hoggonaa jiran tokkolleenuu hin jiru.
3, Dhaaba ULFO/THBO kan bara 2012 irratti heeraa fi seera guutuun labsame: Dhaabni kun, yeroo Qabsoon Bilisummaa Oromoo haalaan laaffattee, gara diigamutti deemuun haalli tokko tokko mul\’ataa dhufetti hundeeyfamuun waan dhaaba kana kanneen duraarraa adda taasisu. Kuniis, qabsoo lubbuu fi qabeenyi ummata Oromiyaa hedduun itti bade kana dhabama irraa hanbisuuf itti yaadamee kan bifa haarayaan hundeeyfame. Dhimma kana irratti marii yeroo dheeraa godhameen booda Aangafaticha qabsoo bilisummaa Oromoo kan tahe Sooreeysa Janaraal Jaarraa Abbaa Gadaa waliin tahuudhaan U.L.F.On haarayatti dhaaba Siyaasaa guutuu tahee akka qabsaawu guyyaa 20/02/2012tti labsamee.
Aangaftichi QBO Sooreeysi Janaraal Jaarraa Abbaa Gadaa akuma dargaggummaa umrii isaaniitti QBO biqilchanii turan, du\’a isaaniitiin durattiis moggaasa maqaa ULFO/THBO kan harcaatuu murna shiraatiinillee qaadhimamuu jalqabe gara Dhaaba guutuutti jijjiiranii turan. Akkuma dhaaba kana hundeeysaniin eeybisanii dhaloota haarayaaf dabrsuudhaan boqonnaa QBO haaraya bananii wareegaman. Dhaabni kun hujii bara tokkoo keeysatti human waraanaa bifa, tooftaa fi tarsimoo haarayaan kutaalee Oromiyaa hedduu keeysatti ijaaruudhaan diina (Nyaapha) Oromiyaa haleeluu itti fufee jira.
Hogganni dhaaba kanaatiis gooticha humna waraana ULFO wajjiin lafa Oromiyaa keeysa warraaqaa jira. Biyya ambaa keeysatti kan maadheyfatuuf sababni tokkolleen hin jiru. Namoonni Ameerika (USA) keeysa taa\’anii nuutu ULFO dha, jechaa jiran kun hoggana dhaaba ULFO haaraya kana waliin hariiroo tokkollee kan hin qabne tahuu isaanii lammiilee keenya kan bilisummaafii walaabummaa biyya Oromiyaatiif quuqaman hundaaf dabarsina. Nu duukaa buutanii sochii keenya hordofuuf kan barbaaddaniif gara bakka bu\’oota koonyaalee dhaaba ULFO/THBO kan naannoo keeysanitti argamurraan nu hordofuu kan dandeeysan tahuu kabajaan isin hubachiifna.
Tokkummaan Human!!
Oromiyaan Ni Bilisoomti!!
KHR ULFO/THBO
Odeeffannoo dabalataa: E-mail: ulfo2012@yahoo.ca or Info.ulfo2012@gmail.com


text:
Biyyoonni yoo ajaja manaa akka hin bane ittisuuf kaa’ame laaffisuuf hatattamaan tarkaanfii fudhatu ta’e faca’innni vaairesii koronaa deebi’ee akka ka’u godhu jechuu dhaan angawoonni jarmayaa fayyaa addunyaa akeekkachiisan.
Yeroon kun yeroo itti dagannu miti. Fuula duratti attamiin jiraachuu akka dandeenyu mala dha’uuf of qopheessuu qabna jechuu dhaan Pasific gama dhiyaatti daayirkterr WHO ,” Dr. Takeshi Kasai, ibsaniiru.
Ergaan of eeggannoo kun kan dhaga’me ennaa mootummoonni naanoo addunyaa attamiin tarkaanfii faca’ina vaayiresii koronaa kan baatii afuriif jireenya addunyaa danqe dhabsisuuf fudhatan laaffisuuf itti yaadaa jiranitti.


text:
Tokkummaa Mootummotaa keessatti Komishinara Olaanaa Kan waa’ee Baqattootaa kan ta’an Filippoo Graaandii moraa baqataa Ugaandaa keessaa daw’atanii jiru.Moraan baqataa Nyumaanzii jedhamu jalqaba akka saganteeffameetti baqattonni keessa qubatanii iddoo biraatti akka darbaniif kan yaadame ture.
Amma garuu baqattoota kuma hedduuf lafa jireenyaa ta’ee jira.Baqattoonni akka jedhanitti waan nyaatan ga’an hin jiru. Iddoo biraa deemanii qubachuuf immoo tajaajilli adda addaa hin jiru, akkasumas sodaa nageenyaa fi basaastotaa qabu.
Komishinarichi Graandiin akka jedhanitti rakkoo baqattoota Awuroopaatti kan birmate hawaasni addunyaa isa kanaafis birmachuu qaba.Baqataa Awuroopaa dhibba keessaa harka 60 hanga 70 gargaaraa isa Afrikaa keessaa dhibba irraa harka 20 hanga 30 gargaaruun sirrii miti, jedhan.
Gabaasaa Gutuu caqasaa.


text:
Ameerikaan Lammiileen ishii kamiyyuu gara Itoophiyaa akka hindeemne akeekkachiifte.
Oduu Waxabajjii 12,2021|| Abiy Ahmed Abdii kutanna keessa galu fi Humni Benishangul Gumuz RIB dhahu
የኔቶ ጦር በኢትዮጵያ ሰማይ ሥር? ትግራይ እንደ ኮሶቮ? አስደናቂ ተመሳስሎ፤መደመጥ ያለበት!
የትግራይ የጤና ቢሮ ያወጣው ምስጢር /ለተፈፀሙ ጥቃቶች ዓለም የሚያወራው ውሸት ነው?/ ጠቅላይ ሚኒስትሩ ሊፈትሹት የሚገባ ጉዳይ
WBOn Zoonii Lixaa Cibraan Odaa Bulluq Weerartuu 37 Ajjeesuu Ajajni Onichaa Beeksiseera!
Waxabajji 12,2021. Irreef gaachanni uummata oromoo WBOn Zoonii Lixaa Cibraan Odaa Bulluq Buttaan Eebaantu humni furgaatuu aduu saafaa Aanaa Haroo Limmuu gandaa Gaattiraa Dambiitti humna weerartuu impaayera Itoophiyaa utubuuf lubbuu uummata oromoo balleessaa jirtu irratti guyyaa har’aa tarkaanfii laalleessaa fudhateen 37 du’aan adabuun 20 ol madoo ulfaataan adaabeera. Lola kana irratti ajajaan shantamaa Silashii Wandifiroo rukutamee amma magaalaa Naqamtee gaheera. Meeshaaleen diina irra hiikaman:- kilaashii 12, Boombii 9 , fi Snayipeerii 6, tarkaanfiin itti fufa!
Injifannoon Uummata Oromoof!
Via: Ijoollee Gammoojjii Tokko
Bosona oromiyaa kan gabbise mootummaa mataa isaati. Qeerroo kaleessa lubbuu wareegee aangootti isin fide kotte duudaa itti bobbaaftanii taa’ii dhaabii dhorkuun bosonni oromiyaa akka gabbatu tolcheera. Qeerroonis erga qabsoo karaa nagaatti balballi cufamee filannoo dhumaa kan ta’e qabsoo hidhannootti kitimteetti. Amma falmiin nibareeda.
Oduu SIMBIRTUU: Loltoota Eertiraa gara oromiyaati guuramuun akkuma itti fufetti jira.
Waraanni Eertiraa yookaan Shaabiyaa kumootan lakkaa’aman gara Oromiyaa fi Beenishaangul Gumuz galuuf imala irra ture yeroo ammaa kana naannoo Amaaraa keessa qaxxaamuruun Oromiyaa, Godina Horroo Guduruu Wallaggaa, Agamsaatti waraana banee jira.
Akkasumas buufata Chaagnii godhachuudhaan Matakkal irratti weerara geggeessaa jira. Dabalataan,humni guddaan Kaaba Oromiyaa, Walloo karaa daangaa Affaar galuuf naannoo Affaar kaampii RIB Buree fi Afdeeraa qubachaa jira. Humni kun lakkoofsaan kuma 17 kan caalu yoo tahu, karaa Awaashiin Magaalota kan akka Adaamaa,Bishooftuu, Duukam,Galaanii fi Finfinnee galan.
Dabalataan gara Kibba Oromiyaa fi Kibba Baha Oromiyaatti bobba’uun duula maqaa sakatta’insa WBOn uummatni keenya dararamaa jiru irratti ni hirmaata. Karaa biraan Kaaba Oromiyaa Raayyaa fi Allamaaxaa keessa qaxxaamuruun uummata Oromoo Walloo irratti weerarri banamuuf qophii cimaatu taasifamaa jira. Uummanni oromoo hundi bakka jirtuu dammaqi
Qeerroo Intelligence Group
Related


text:
Odeessa mootummaan Ethiopia garee shororkeessaa ISIS fi Alshabab magaalaa Finfinnee keessatti to’anne jedhu guutummaatti kijibadha.
(SQ Fulbaana 21/2019) — Odeessi kun akka sagalee Qeerroo Bilisummaa oromoo qaqqabe ifoomsutti dursamee dirqama Dr Abiyyiin kan kennamedha.
Sababni isaas olola ittiin hojjechuuf akka tahe ragaan sagalee Qeerroo Bilisummaa oromoo qaqqabe kunooti.
Hunda dursa nagaan koo isin haa ga’u. Kanatti aansee gabaasaa jiruttan darba.
Rakkoo nageenyaa Ixoophiyaa keessatti uumameef fala kaa’uuf waltajjiin muummicha ministeeraa, hooggantoota tika federaalaa, komishinii poolisii federaalaa, Komishinii poolisii Finfinnee, bulchinsaa fi nageenya Oromiyaa, jeneraalota WRIB(Waraana Raayyaa Ittisa Biyyaa) dabalate fulbaana 7 irraa eegalee gaggeeffamaa ture goolabame. Waltajjiin muummicha ADWUI Kolonel Abiyyii(Abiyoot)dhaan eegalame. Jirramoo hin jirru jenna? Alaa leenca keessaa jaldeessa. Kanaaf eenyutu itti gaafatama? Tika federaalaa muuxannoo qabuun, teknoolojii harkaa qabuun odeeffannoo madda amanaa qindeessuu qaba jedhe. Kanaaf baajata dhimmi nageenya biyyoolessaa wixinatu, leenjii sadarkaa danda’amu hundaa ni kennina.
Amerikaa fi Israa’el waada nuuf seenaniiru jedhe. Qabxiin addaa Oromiyaa keessatti nagaa eenyu dhorke? jedhu ka’e. ABOn shanee uummata biratti akka hin amanamne dokumentarii qopheessuun dirqama jedhame. Irreecha hora Finfinnee irratti uummanni waamicha ABO shaneetiin alaabaa ABO, Tisheertii hooggantoota WBO qabatee bahuuf jira. Uummanni hangi kun kan deeggaru yoo tahe akkamiin uummata, shorokeessinee WBO keessa shororkeessaatu jira jenna jedhan. Armaan dura namoota maallaqa fudhatanii alshababi basaasaa turan isaanumti alshabaabi jennee hin qabnu? yaadni jedhu ka’e. Jeneraal Adam yaada kana, kaasee kolonel Abiyyiin gammachuun mirkaneesse. Miidiyaa irratti Ixoophiyaa Alshababii fi IS seene jenna. Sana booda irraanfachiisnee baasna jedhanii walii galanii jiru. Hojiin odeeffannoo waajjira tika federaalaa dadhabaa jedhamee komiin ka’aa jiru akka dhaabbatuufis nu gargaara jedhaniiru. WBO halkanii guyyaa adamsuuf, meeshaa gurguddaan rukkutuuf murteessaniiru. Nageenya Oromiyaa keessaa mirkaneessuu dadhabe jedhamee komishinerri jeneraalaa poolisii Oromiyaa Obbo Kaffaalee Tafarraa aangoo irraa bu’ee Komaander Taayyee Girmaa muudameera.
Kana malees hanqina fayyadama meeshaalee teknoolojii, odeeffannoo, manajimentii basaastotaa fooyyessuuf muudamni daarekteera kominikeeshinii Obbo Baalchaa Reebaatiif mirkaneeffamee jira


text:
Monthly Archives
January 2021
Finfinnee, Amajjii 23, 2013 (FBC) - Gabaasa qorannoo sa'aatii 24 darbeetiin namoonni dabalataa 629 vaayrasii koroonaan yoo qabaman,lubbuun namoota 2 darbeera. Sa'aatii 24 darbetti…
Taphoota Beetkiing Priimeyar Liigii Ityoophiyaa Torbee 10ffaan Adaamaan yoo injifatu Jimmaa Abbaa…
Finfinnee, Amajjii 23, 2013 (FBC) - Taphoota Beetkiing Priimeyar Liigii Ityoophiyaa torbee 10ffaa har’a gaggeeffameen Adaamaan yoo injifatu, Jimmaa Abbaa Jifaar injifatame. Tapha har’a…
Balaan Ibiddaa Paarkii Biqiltootaa Gullalleetti qaqqabee ture miidhaa cimaa osoo hin qaqqabsiisiin…
Finfinnee, Amajjii 23, 2013 (FBC) – Magaalaa Finfinnee kutaa magaalaa Gullalleetti balaan Ibiddaa muudatee ture miidhaa cimaa osoo hin qaqqabsiisiin to'atamuu himame. Guyyaa ha'aa naannoo…
Biirichi galii Birrii biiliyoona 22 ol walitti qabe
Finfinnee, Amajjii 23, 2013 (FBC)- Biiroon Galiiwwan magaalaa Finfinnee galii Birrii biilyoona 22 fi miiliyoona dhibba 6 fi miiliyoona 47 walitti qabuu beeksise. Biirichi raawwii…
Mootummaan dhiibbaa koorniyaa kamiinuu hin obsu- aadde Filsaan Abdullaahii
Finfinnee, Amajjii 23, 2013 (FBC)-Mootummaan dhiibbaa koorniyaa kamiinuu akka hin obsinee Ministirri Ministeera Dubartootaa, Daa’immanii fi Dargaggootaa aadde Filsaan Abdulaahiin…
Rakkoon nageenyaa Matakkalitti mudatee ture Hidha Haaromsaa Guddichaaf sodaa hin ta’u jedhame
Finfinnee, Amajjii 23, 2013 (FBC)- Rakkoon nageenyaa Matakkalitti mudatee ture ijaarsa Hidha Haaromsaa Guddichaaf sodaa akka hin taanee koreen qinda’aa godinicha beeksise. Ijaarsa…
Ijaarsi Hidha Haaromsaa Guddichi Ityoophiyaa yeroo karoorfamee fi haala barbaadamuun hojjetamaa jira…
Finfinnee, Amajjii 23, 2013 (FBC)-Ijaarsi Hidha Haaromsaa Guddichi Ityoophiyaa yeroo karoorfamee fi karaa barbaadamuun hojjetamaa jiraachuu Ministirri Ministeera Bishaan, Jallisii fi…
Kuduraalee fi muduraleen bara darbee dhaabaman waggaa dhufuu gabaa addunyaaf ni qaqqabu – Dooktar…
Finfinnee, Amajjii 23, 2013 (FBC)- Kuduraalee fi muduraaleen bara darbee dhaabaman waggaa dhufuutti gabaa addunyaaf akka qaqqabaan Muummeen Ministiraa FDRI Dooktar Abiy Ahimad ibsan.…
Torbee tokko keessaatti meeshaaleen kontirobaandii Birrii miiliyoona 64 olitti tilmaamamu to’atame
Finfinnee, Amajjii 23, 2013 (FBC)-Torbee tokko keessatti meeshaaleen kontirobaandii Birrii miiliyoona 64 olitti tilmamamu to’annaa jala ooluu Ministeerri Galiiwwanii beeksise. Baatii…
Aadde Adaanach Abeebee giddugala gurgurtaa uffata aadaa Shiroomeedaa eebbisisan
Finfinnee, Amajjii 23, 2013 (FBC)- Itti Aantuun Kantiibaa magaalaa Finfinnee aadde Adaanach Abeebee giddugala gurgurtaa uffata aadaa Shiroomeedaa eebbisisuun hojii eegalchiisan.…


text:
Gudeeddaa daa’ima Oromoo ganna sagalii irratti Raayyaa Ittisaa Impaayera Itoophiyaan raawwatame
Gudeeddaa daa’ima Oromoo ganna sagalii irratti Raayyaa Ittisaa Impaayera Itoophiyaan, Konyaa Wallagga Lixaa, Ona Mana Sibuu, Ganda Kaarrawaayyuu keessatti raawwatame | Gocha fafaa ijoollee dhiiraa fi dargaggoo Oromoo shan (5) kanneen umuriin isaanii waggaa 14 – 17 ta’u irratti, mana hidhaa Konyaa Gujii Bahaa, Ona Gooroo Doolaa, Magaalaa Jiddoolaa keessatti argamu keessatti, Raayyaa Ittisaa Impaayera Itoophiyaan, Hagayya 12, 2020, halkan keessaa toora sa’atii 5:00 pm (ALH’tti) raawwatame | RSWO – Hagayya 15, 2020


text:
Koreen Hoji-raawwachiiftuu Adda Bilisummaa Oromoo Guraandhala 19 – 23, 2015tti teessuma qabaate. Erga ABOn tokkoomee walgahiin akkasii tahuuf kun kan duraa tahuun walgahicha seensa-qabeessa taasisa.
Shaneen Gumii ABO, Qaamni Cehumsaa ABO fi Koreen Yeroo ABO guutuutti tokkoomanii gaaddisa tokkicha jalatti walmarihachuun murtiilee qabsoo keenya jarjarsaa dabarsuu danda’uu fi waliin hojiitti hiikuuf waliifgaluun mooraa qabsichaa keessatti danboobaa fi seexaa eda’eera.
Wanneen yammuu tokkoomne fuula duratti raawwachuuf murteeffannee turres hojiitti hiikuuf walgahiin kun haala aanjesseera. Tokkummaan humnoota qabsoo bilisummaa Oromoo daran akka dagaaguf qajeelfamni Gumiin Sabaa ABO lafa kaa’e itti fufee kan hojiitti hiikamuuf dalagamu tahuunis irratti waliifgalame.
Walgahii kana irratti gabaasaan WHD kan haala yeroo waliigalaa fi adeemsa qabsoo keenyaa ibsu dhihaate. Akkasumas gabaasaan KQKS fi dameeleen hojii isaan ilaalu irratti gabaasaa manaaf dhiheese. Gabaasaaleen hundinuu gadi-fageenyaan gamaaggamaman.
Haalli Itiyoophiyaa, gaafa Afrikaa fi Addunyaa bal’inaan xiinxalaman. Haallan gaggaarii jiranitti dhimma bahuu fi gufuulee jiranis irra aanuun qabsoo keenya finiinsuuf qajeelfamoonni gargaaran tolfamaniiru. Sadarkaa hundattuu qabsoo keenyaaf firaa fi tumsa horuun yoomiyyuu caalaa fardeeffamee kan irratti hojjetamuu qabu tahuun murtaaweera.
Haalli jaarmaa ABO waliigalattii fi haalli hooggana ABO yeroo ammaa addatti ilaalameera. Jaarmaan keenya jajjabeeffamee waldhuunfannoon qabsoon keenya diina haadhoo irratti aggaammatee socho’aa jiraachuun hubatame. Hir’inaa fi laafina mul’atan guuttannee fi sirreeffannee caasaan Dhaabaa martinuu dirqama ofii shaffisaa fi gahummaan akka fiixa- baasan qindoominni barbaachisu godhame.
Walgahiin KHR ABO gochaa gara-jabinaa mootummaan EPRDF/TPLF ummata keenya irratti walitti fufiinsaa fi bakkayyuutti raawwataa jiru irra deebi’ee qaabateera.
Isaan keessaa hangi yaroonis: ummata keenya sababaa xixinnoo adda addaa uumuun hiraarsuu fi hidhaatti guuruu, lafa isaa fudhatuu fi gurguratuuf beenyaa malee qe’ee isaa irraa buqqisuun ummanni akka godaanee biyyaa bahu ykn karaa irra bulu gochuu, master plan Finfinneef yaade hojii irra oolchuutti gamuu fi miidhama dinaggee fi siyaasaa ummata Oromoo irraan gahuu bira kutee eenyummaa fi aadaa sabichaa balleessuu fi Oromiyaa cicciruu, ummataa fi barattoota mirga isaanii falmachuuf nagaan hiriiran rasaasaan fixuu fi hidhuu, barattoota Oromoo Yunvarsitootaa fi Koollejjoota adda addaa keessaa arihuu, Oromoo fi ummatoota biraa walitti buusuun diinummaan akka gidduu isaanitti babal’atu beenzina itti firfirsuu, warra keessa hin beeknetti dimokraatawaa of fakkeessuuf akkuma baretti aangoo irra of tursuuf filmaata shiraan guutamee fi farra-dimokiraasii tahe geggeessuuf jaarmota siyaasaa biyyattii biroo fi ummata sodaachisuu fi jeequutti bobbahuu faa dha.
Kun ummanni beelaan, hiraariin fi ajjeechaan akka lafa irraa duguugamu gochuun jal’ina hiriyaa hin qabne raawwachuu dha.Gochaaleen kanneen hatattamatti ummata keenya irraa dhaabachuu qabu.ABOn gochaalee nyaaphaa kanneen iggituu fi tuuta of-tuultota qabeenyi Oromiyaa quubsee fi macheesse adabachiisuuf wareega barbaachisu hunda baasuuf qophii tahuu mirkaneessa.
WAAMINSA:
Miseensota ABOf,
Har’a roorroon daangaa dabarte ummata keenya irratti raawwatamaa jiraachuu irraa kan ka’e keessaa fi alaa filmaanni diina qabsoon of irraa dhaabuu akka tahe hubatee ummanni keenya diddaa fi fincilaan diina muddee argama.Socho’iinsa ummata keenyaa kana milkeessuu, qarriffaa diinaa irraa buqqisuuf yoomillee caalaa tarree duraa irra hiriiruun saba keef fakkii gaarii tahi.
Hafuurri tokkummaa fi hamileen qabsoo Dhaaba keenya keessatti mul’achaa jiru
waltajjiilee fi dirreelee falmaa hunda irratti hojiitti jijjiiramee akka argamu bakkayyuu of-kenninsaa fi murannoon warraaqi. Heera/seera, qajeelfamaa fi karoora bahe hojiitti hiikuu fi kabajuun haalaan barbaachisaa dha. Wanneen hir’atan qabsoon guuttachaa malaa fi qaroominaan diinaa fi jaleelee diinaa jilbeenfachiisuuf jabaannee qabsaawuu dha.
Ummata Oromoof,
Yaa ummata keenya, roorroon haga jiraatetti of irraa fonqolchuuf falmachuun dirqama seenaa tahuu beektee fincila geggeessaa jirtu ni dinqisiifanna. Utuu wal irraa hin kutinii fi wal irraa hin hafin harka walqabadhuu itti fufi. Hangam illee hidhatu gabroomfattuun ummata bal’aa mootee waan hin beekneef wacabbaraa fi heddummina hidhannoo diinaa ilaaluun hin sodaatin.
Gabrummaan jiraachuu waggoota hedduu irra bilisummaa guyyaa tokkoo wayya isa jedhu yaadadhuu walyaadachiisi. Dhaabaa fi walii kee qabdaa hin sodaatin.
Diinni keenya duula ifatti nu irratti geggeessu malee harka lafa jalaa fi tooftaa gara garaan tokkummaa ummata keenyaa diiguu,ololaa fi dantaa yeroon namoota keenya hawwatee of bira dhaabuun gurmuu keenya haphisuuf hirriba dhaba. Kanatti bayyanachuun akeeka diinaa hongeesuun barbaachisaa dha. Akkasumas humnoonni eenyummaa fi akeekni isaanii sichi adda bahu maqaa amantiin ummata keenya hiriirsanii kaan irraa adda baasuuf socho’uun ni mul’ata. Kanneen akkasittis dammaqi. Kan tokkummaa kee diigu kamiifuu gurra kennuu fi duukaa bu’uu irraa of eeggadhu.
Filmaata dharaa Wayyaaneen umrii bittaa isee dheereffachuuf goochaa jirtu irraa hirmaattee hayyama gurmuu kee irra turuu hin kenniniif. Hirmaachuuf yoo dirqamtemmoo Wayyaanee fi jaleelee iseef sagalee kee hin kennin.
Ilmaan Oromoo haala jiruun dirqamtanii bulchiinsa diinaa jalatti hojjechaa jirtan roorroo diinni saba keenya irraan gahaa jiru liqimsitanii taa’uu dadhabdanii dura dhaabbannoof sochiin isin fuula jirtan maraan gootan ummata keenya biratti dhageettii fi galata isiniif argamsiisaa jira.
Mana hojii, jaarmaa waraanaa fi paartiin utuu adda hin bahin bakka jirtan maraa walgurmeessuun nafa isaa kan taatan ummata keenya bira dhaabbachuu keesan akka itti fuftanii fi falmaa geggeeffamaa jiru keessatti qooda keessan akka ol kaaftan yaaminsa isiniif goona.
Ummatoota Ollaaf:
ABOn hundeeffama isaa irraa jalqabuun ummatoota ollaa Oromoo cunqursaa alagaa jalatti argaman waliin hariiroo fi tumsa qabsoo uummatee gabrummaa fi cunqursaa dhabamsiisuuf tattaafataa har’a gahe. Kanaanis milkiin hin tuffatamne galmaa’ee jira.
Kana caalaatti jabeessuu fi fuula dura furgaasuun barbaachisaa waan taheef, diina waloo irratti waloon akka qabsoofnu ABOn waamicha isaa irra deebi’ee dhiheessaa, kanneen mootummaa gabroomfataan sobamanii ummata olla isaanitti duulan gochaan isaanii diina malee isaan kan hin fayyadne tahuu ABOn yaadachiisuu fedha.
Ambaaf,
Haqa ofii tikfachuu malee mirga ummatoota biroo sarbuun aadaa isaa kan hin taane saba Oromoo keessaa kan dhalate ABOn kan qabsaawu sirna roorroo alagaan ummata keenya irratti diriirse ciruu fi balleessuufi. Kun mirga uumaan hundinuu qabu waan taheef irratti gargaaramuu fi jajjabeeffamuun haqa.Diinni qabsoo itti jirru ukkaamsuuf tarkaanfiilee boodessoo mara, doorsisaa hanga duguuggii sanyiitti dhimma bahaa jira.
Ummattoonni, jaarmoleeni fi mootummoonni olloota keenyaa fi idil addunyaa kanneen gochaa ummata keenya irratti raawwatamu hordoftanii mararfannoo fi tinnisa nu agarsiiftan galateeffataa kanneen dhageessanii fi argitan hunduu bittaan miidhaa fi saamichaa EPRDF/TPLFn ummata keenya irratti fe’ame akka iggitamu dhiibbaa akka gootan waamicha goona. Roorrifamuun tokkoo kan hundaan adda bahamee ilaalamuu hin qabu.
Injifannoo Ummata Oromoof!!
Adda Bilisummaa Oromoo
Gurraandhala 28, 2015


text:
Oduu Simbirtuu fi Raajii
Sibhaat Naggaa, TPLF Master Mind mana hidhaa keessaa baafamee yeroo ammaa masaraa keessatti argama. Abiy Ahmed,Gediyoon Ximootiwoos, abbaa alangaa federaalaa dabalatee hooggantootni mana hidhaa argamanii jiru. Ajandaan Sibhaat Naggaa bor beellama irratti mirga wabiin akka bahu taasifamee lola TPLF waliin jiru araaraan akka fixu tahuu Qeerroo Intelligence Group mirkaneeffateera. Maafiyummaan kun wayita Jawar Mohammed,Obbo Baqqalaa Garbaa fi Hamzaa Booranaa nyaata lagannaa guyyaa 40 fi ciisicha hospitaala laandmaark guyyaa 12 booda gara mana hidhaa Qaallittiitti deebifamani dha. Ammas eenyummaan cundhuuraa siif hin gallee laata
Qeerroo Intelligence Group
Related


text:
Salaalee – Guyyaa Lammaffaaf WBOn toohatamte jirtti
Breaking News
Ibsa WBO Kaaba fi WBO Zoonii Kaabaa fi Kaaba Lixaa Irraa Kenname
Cuunfaa Oduu tarkaanfii WBO zoonii GG. Kaaba fi kaabaa lixaa ,aanaa kuyyuu,aanaa Dagamii fi aanaa warra jaarsoo guyyaa 08/08/2021
Iree fi gaachanni waraana bilisummaa oromoo duula operation loltuu gabroofataa aanaa kuyyuu,Dagamii fi warra jaarsoo irratti guyyaa 5/08/2021 galgala irraa jalqabeen Magaal Kuyyuu weeraree wal qabatee Humni diina Baraaragdee gana 6/08/2021 aanoota adda addaraa waan qabdu guarantee ,aanaa kuyyuu gara ganda dhaayee Willincoo deemaà turtee fi humna Reebuu dhufte bakka gabayaa kamisaa jedhamtuutti haxxeen haleelun 60 ol ajjeesun hedduushii madoon adabee jira. Meshaalee Waraana Bkm 1, Akm 20 fi rasaasa hedduu irraa hiikun qabsoof galii taasisee jira.
Ganama kana (07/08/2021)Reeffaf m Oraalii 2 fi paatroolii shaniin feetee galaa jirti.
Humni diinaa kun hedduunsaa hallayyaa fi caccabaa lafaa akkasuma madaayee baqachuun Olloota Ummataa keessatti du’aa guurate jirti.
Iree fi gaachanni ummata oromoo WBOn operation gara aanaa Dagamitti guyyuma kana sa’aa 5:30 pm
irraa eegale weerara Magaalaa Ulaa Huummoo fi Alii dooroo diina qulqulleessuf gaggeeseen humna diinaa 15 ol du’aan adabuun madoo paatroolii tokko humna diinaa guutuu waliin barbadeessun milkiin goolabee magaalota lameen too’atee jira Qabeenyan diinaa kan kaabarraa gara finfinnee imalaa turanis hojiin ala taasifamanii jiru. Yeroo ammaa karaan Gojjamii finfinnee deemu dhuunfannoo WBO jala jira.
Akkasuma duulli 3 ffaan qixa warra jaarsoo irraan taasifame diina gandoota heedduu keessaa qulqulleessun hanaga sa’a gabaasaan kun qindaa’eti (guyyaa hari’aa 07/08/2021)hedhatoota diinaa irraa meshaalee Akm 50 ol dhuunfatee qabsoo bilisummaa oromootiif galii gochuun Ummatasaa barsiisuu itti fufee jira. Waraanni gabrooftaa kaampii aanaa Dagami ganda Yaayyaa haroo maandhefatee kaambii gadhiisee baqataa yoo jiru WBon duukaa deemeetii jira. Bali’ina oolmaa guyyaa kanaa kan walitti deebinu yoo ta’u ,karaa gara Goojam deemuu guddichi too’annaa WBO jala oolee jira . vedio fi suuraa operation kana akkuma nu dhaqabeen isin biraan geenye
I U Of!
07 / 08 / 2021


text:
Monthly Archives: July 2014
Hoogganaa ta’uun uummata ofii ofitti qabuu malee taayitaa qabatanii taa’uu miti
Aside
By Tuujubee Kuussaa
July 30, 2014, WASHINGTON, DC (VOA Afaan Oromoo) — Dargaggoo Dararaa Molee konferensii YALI/Young African Leadership Intiative jedhamuu fi kan waggoota afur dura prezidaant Baaraak Obaamaa dhaan labsame irratti argamuuf as Gara Yunited Isteetes dhufe.
Biyya keessatti waggoota shanii fi misooma hawaasummaatti hirmaachuun kan hojjete si’a ta’u yeroo ammaa dhaaba harmee Education for Development Associatin, jedhamuu fi godina Arsii keessatti argamu keessaa qindessaa sagantaa ta’uun hojjeta.
Dhaabi kun dubartoota, ijoollee, dargaggootaa fi namoota qaamni isaanii hir’uu kanneen gandeen baadiyyaa keessa jiran gargaaruu irratti hojjeta.
Dargaggoo Dararaan garee “Youth for Action and Charity” jedhuuf dura taa’aa akkasumas waajjira mootummaa kan hojii fi dhimmootii hawaasummaa keessas hojjetee jira.
As gara Ameerikaa kan dhufe dargaggoota Itiyoopiyaa kuma lama gumii “YALI” irratti hirmaachuuf galmeeffaman gidduu dhaa kudha lama kan filataman yoo ta’u Dararaan tokko. Waa’een hooggantummaa ykn Leadership cimsee kan yaadachiisu daraggoon kun hoogganaa jechuun taayitaa irratti ol ba’anii taa’uu utuu hin taane uummata ofii ofitti qabanii rakkoo isaa hubachuun waliin hojjechuu dhaa jedha.
Source: VOA Afaan Oromoo
ኣስናቀ፣ ሰው ለ ሰው ድራማና በኢትዮጵያ ፖለቲካ ውስጥ ለኦሮሞ ብሄረተኝነት የተሰጠው ትርጉዋሜ
Aside
ቦሩ በራቃ | July 29,2014
የሰው ለ ሰውን ድራማ እስከ መጨረሻው (ክፍል 140) ድረስ ተከታተልኩት። እንደ ብዙዎቹ ሁሉ እኔም የኣቶ እስናቀ ኣሸብርን መጨረሻ ለማየት በጥቂቱም ቢሆን መጉዋጉዋቴ ኣልቀረም። በድራማው የትወና ድር ሁሉም ቅርንጫፎች በስተጀርባ ብቸኛውና ቀንደኛው ጠላት ተደርጎ የተፈረጀውን እስናቀ ኣሸብር! ይህ ድራማ ከተጀመረበት ወቅት ኣንስቶ የኣስናቀን የትወና ሚናና ብቃት የተከታተሉት ኣንዳንድ ወገኖች ድራማውን በፖለቲካ መነጽር ሲቃኙት ከመለስ ዜናዊ ኣምባገነንነትና ብልጣብልጥነት ጋር ያገናኙታል። ለኔ ግን ይህ ኣይዋጥም። በፖለቲካ መነጽር ድራማውን እንቃኘው ከተባለ እኔ የኣስናቀን ሚና የማስቀምጠው በሌላ መልኩ ነው። እስናቀ በድራማው ውስጥ የተሳለው ከኣምባገነንነቱ ይልቅ በስግብግብነቱ ነው። በብልጣብልጥነቱም ሳይሆን ራሱን ብልጥ ኣድርጎ የሚያስብ ነገር ግን በውስጣዊ ማንነቱ ቂል ተደርጎ ነው። በኣጭሩ ይህ ኣስናቀ የተባለው ግለሰብ ሞኝና ስግብግብ ነው።
ይህ ደግሞ ብዙዎቹ ኣቢሲኒያዊ ፖለቲከኞች የኦሮሞን ብሄረተኝነት የሚተረጉሙበት የተለመደ ምስል ነው። ኦሮሞዎች ኦሮምያ የኦሮሞ ናት በማለታቸው ብቻ በኣቢሲኒያዊያኑ ፖለቲከኞች ዘንድ ስግብግብ ተደርገው ይታያሉ። ኦሮሞ ምንም በብዙህነቱና ኢኮኖሚያዊ ኣቅሙ ልቆ የወጣ ህዝብ ቢሆንም እነርሱ ዘንድ ሁሌም እንደ ቂል ይቆጠራል። ኦሮሞ በጭንቅላቱ ብስለት ሳይሆን በጡንቻው ኣቅም የሚያስብ ተደርጎ ይተረጎማል። ተማረ ኣልተማረ ኦሮሞ ስልጡን ሊሆን ኣይችልም እያሉም የሚያንቁዋሽሹትና የሚሳለቁበት ቁጥራቸው ቀላል ኣይደለም።
ሰው ለ ሰው ድራማ ውስጥ ለኣስናቀ ኣሸብር (ኣበበ ባልቻ) የተሰጠው የትወና ሚናም ከዚህ የፖለቲካችን እውነታ ጋር የሚመሳሰልበት መልኩ ብዙ ነው። ገና ሲጀመር ኣስናቀ ኣሸብር ‘እሸባሪ’ ተደርጎ ነው የተሳለው። የኦሮሞ ህዝብ ብሄርተኝነትም ከኦነግ ጋር ተያይዞ በእሸባሪነት እንደሚፈረጅ ልብ ይሏል። የኣስናቀ እሸብርን ባህሪይ ተላብሶ የሚጫወተው ተዋናዩ ኣበበ ባልቻ ራሱ በድራማው ውስጥ እስከ መጨረሻው ድረስ ሚናቸውን ይዘው ከዘለቁት ተዋናዮች መካከል ብቸኛው ኦሮሞ ነው። የጋሽ ኣስኒ ብሶት የሚጀምረው ከኣንደኛ ደረጃ ትምህርት ቤት ህይወቱ ነው። የድሃ ቤተሰብ ልጅ ነበረ። ሁሌም በትምህርት ቤት ጉዋደኞቹ መሃል ብቸኛው የበይ ተመልካች ነበረ። በልጅነቱ ከነ መስፍን ጋር ሚኒስትሪ ተፈትኖ ፈተና ወደቀ። እነ መስፍን ፈተና ኣለፉ። ፈተና በወደቀው ኣስናቀ ላይም ተሳለቁበት። ኣስናቀ በወቅቱ የሁሉም ልጆች መሳለቂያ መሆኑ በእጅጉ ኣማርሮት ነበር። ነገር ግን በድራማው ኣብዛኛው ክፍሎች ውስጥ ደጋግሞ ስሙን ሲያነሳው የሰማነውና የኣፋን ኦሮሞ ተረቶችን ልቅም ኣድርጎ ያስተማረው ኣሳዳጊ ኣጎቱ ነበር በኣጭር ምክር ያረጋጋው።
SBO Adoolessa 30 Bara 2014 Oduu – Gaaffii fi deebii gabaabaa Gaafatamaa WBO Zoonii Kibbaa Jaal.Goollicha Dheengee fi Qophii biroo akkasumas SBO Sagantaa Afaan Amaaraa
Aside
Oromo Voice Radio (OVR) Broadcast, July 28, 2014
Aside
Barattooti Oromoo Yuuniversitii Madda Walaabuu 4 Boqonnaa Yeroo Gannaaf Gara Maatii Isaanii Wallagga,Gidaamii Itti Galan Tika Wayyaaneen Qabamuun Bakka Buuteen Isaanii Dhabame
Aside
Gabaasa Qeerroo Qellem,Gidaamii Adoolessa 26,2014
Mootummaan wayyaanee barattoota boqonnaa yeroo gannaaf maatii galan maatii irraa irraa ugguruudhaan qabee mana hidhaatti galchaa akka jirtu gabasi nu gahe addeessa. Har’a gabaasni Qeerroo Qellem Giddamii irraa nu dhaqqabe kan ibsu barattoota madda Walaabuu Yuuniversitii irraa galan aanaa Gidaamii ganda Giraay Sonqaa jedhamu irraa basaasaa wayyaanee aanaa kaan irratti ilmaan Oromoo dabarsee diinaf saaxilun kennaa jiruun saaxilamanii humna waraana Wayyaanetti kennamuudhaan Adoolessa gaafa 18/2014 qabamanii hidhamanii jiru. Basaasaan wayyaanee maqaan isaa Waaqgaarii Qan’aa kan jedhamu jiraataa aanaa Gidaamii ganda Giraay Sonqaa jiraataa kan ture amma garuu ganda Afteer Saanboo jedhamutti teessoo jireenya isaa kan jijjiirrate maqaa qindeessitoota FDG,Miseensa ABO, Alabaa ABO fannisuutiin, uummata kakaasuu fi ijaaruun duras aanaa kana keessatti isaan kun warra duraati jechuudhan yuuniversitii irratti hojii kana hojjetaa akka turan jedhee diinaaf kennee kan jiru gabaasni nu gahe ibsa, ijoollotni kuni maqaan isaanii akka arman gadii kan taheedha
1.Gammadaa Birhaanee
2.Solomoon Taaddasaa
3.Mallasaa Taaffasaa
4.Amaanu’eel Facaasaa
kan jedhamaniidha, namootni maatii akka tahanii fi amma gara itti hidhamanillee kan hin beekmne tahuu isaa Qeerroon gabaasee Qellem Wallaggaa Gidaamii irraa nuuf gabaasee jira.
SBO Adoolessa 27 Bara 2014 Oduu – Gaaffii fi deebii Miseensa G/S ABO J.Daani’el Disaasaa waliin kutaa xumuraa – Gabaasa walgahii miseensota ABO Nairobi fi qophiilee biroo…
Aside
Oromo Voice Radio (OVR) Broadcast, July 26, 2014
Aside
NAMUU GAAZEXESSAA TAHAA?
Aside
Qajeelchaa Bultoo ,July 20, 2014
Hanqina 15 fi cimina 4
SEENSA
Dalagni cuftuu fedhii fi dandeettii of-danda’e gaafta. Martinuu naamusaa ogummaa, seeraa fi akkaataa itti hojjetamuun masakama.
Namni tokko tahuu kan hawwuu fi dandeettii inni qabu wal-simatuu fi dhiisuu dandaha. Kanneen akkuma hawwanitti dalaga fedhan argatanii beekaman hedduutu jiru. Faallasaatiin, fedhiin jiraatullee dandeettii fi haaalli mijatuu dhabuun bakka yaadame kan hanaqatanis hedduu dha.
Ogummaan gaazexeessuumaas akkuma warreen kaanii fedhii(kaka’umsa), dandeettii, murannoo, seera, naamusa, beekumsa, fi hubannoo ogummaa sanaa sirriitti qabaachuu, guddifachuu akkasumas ittiin masakamu fi dalagarra oolchuu gaafata.
Kana jechuun, namni marti lafaa kahee gaazexessummaa tahuu hin dandahu jechuu dha. Kana jechuun, namni sabaa himaa irra dalaghu cufti maqaa sana himatellee, gaazexessaa tahuu hin dandahu. Namni marti loltuu fi weellisaa akkuma hin taane jechuu dha.
GAXETEESSITOOTA OROMOO BIYYA ALAA
Ogummaa gaazexeessitoota Oormoo biyya keessaa kana keessatti ilaaluu hin feene. Sababiin isaas mootummaan akka fedheetti isaan ajajee waan dalaganiif , walaba tahanii hojjechuu hin dadahani. Kunimmoo isaan madaaluuf naa rakkisa. Dalagni isanaii akka walii galaattii arrabaa fi ija mootummaa ti. Warri biyya ambaa jiran garuu walabummaa yaadaa fi hojii waan qabanaiif hojii isaanii ija ogummaatiin gilgalamuu dandahu jedheeni waanan amaneefi.
Gaazexeessitoota Oromoo biyya alaa jiran, mee yoroof kan VOA-Afaan Oromoo dhiifnee, warri kaan hedduun, hedduun ogummaa gaazexeessummaa hin qabani yoo jenne dhugaarraa fagoo nutti hin fakkaatu.
Akkaataa saganataa fi oduu ittti dhiheessan, gaafii fi deebii taasisan, sirba affeeraanii fi bakkatti kutan, akka qophii tokkotti seenanii fi bahan, qabiyyeesaa, yoroosaa, jechoota itti fayyadaman, sirobboota affeeranii fi qabiyyee sagantaa dhiheessan wal-simachiisuu, seera ogummaan suni gaafatu qabaachuu, waanta jedhamuu fi hin jedhamne adda baasuu, sagalee fi fuula radio fi TVf tahu qabaachuu/dhiisuu, kkf hedduu hedduu tarreessuun ni dandahama. Ija kanaan yoo gaazexeessota Oromo madaalle hedduun isanaii hin jirani.
Muraasa irraa kan hafe warri gaazexessa jedhaman waan ogummaa gaazexeessummaa kan hubatan hin fakkaatu.
Fedhiin yoo jiraatellee xiqqaate leenjii bu’uuraa fudhachuu feesisa. Lafumaa ka’anii kan radio fi TV itti bahamu yoo tahe bu’aa isaarraa mudaasaatu caaluu mala.
SABABA BARRUU KANAA:– Yaadaa fi hanqina gaazexessitoota
Amboo:- Abbaan Alangaa Manni Murtii Waliigala Oromiyaa Sabboontota Oromoo 52 Irratti Akka Murtii Sobaa Kennu Dirqami Kallattiin Wayyaanee Irraa Itti Kennamuu Qeerroon Gabaase
Aside
Gabaasa Qeerroo Magaalaa Amboo Adoolessa 26,2014
Abbaan Alangaa Manni Murtii Waliigala Oromiyaa Ilmaan Oromoo Ambootti keessatti Wayyaaneedhan hidhamanii jiran irratti himata sobaa akka dhiyeessuu mootummaan abbaa irree Wayyaanee dirqama itti kenne. Yeroo ammaa kanattis ilmaan Oromoo Ambootti hidhamanii jiran keessa ilmaan Oromoo 52 irratti himanni soba dhihaate jiraachuu Qeerroon Ambo irraa gabaasa.
Guutummaa galmee himata Oromoota 52 waajjira mana murtii keessaa bahe kanatti akka itti aanutti dhihaata.


text:
Breaking News: Mallattoo Maraatu Koloneel Ashaagiree
(Oduu Cabsaa-4 Adoolessa 2020), Miseensonni hoggansaa ABO har’a sa’a booda mana jireenyaa isaaniitii qabamanii hidhaman. Waajjirri Oromia Media Network humnoota mootummaan cabsamee meeshaa hundi keessaa guurame.
Intaloon #Lamrot_Kamal jedhantun” Basaastuu Abiyyi Ahmadii fi Bilxiginnaati jedhamaa jira. maaliif deebitanii Maqaa isheen Waliin morkitu? Nutis ragaa intaloon Dabballee Bilxiginnaa ta’uushee gadi baasaa jirra. Abiyyi Ahmad gaafa si, ajjeesu ofiisaa dhufee Dhukaasee si’ajjeesa miti. Dabballee fi Basaastootatu Siqoratee akkaafi bakka tolchee sigonbisa kana beekuu feesisa. Ajjeefamuu Hacaaluuf haqni haabahu jechaa jirra erga taheetii karaa isaas garsiisuun sirriidha. Warri Bilxiginnaa ofirraa maksanii gara biraatti maxxansaa jiru. Kuni soba tehuufii yeroo Hacaaluun Ajjeefamu sa’aa dhumaatiif intaloon basaastuu mootummaa Bilxiginnaa taatetun” Hacaaluu waliin waan turteef qorannoon jajjabni gama Mucaa godhamuu akka qabuu fi Oromooni quba qabaatu jedhee waanin itta amanuufan ilaalcha mucaantun Durirraa kaaftee qabdu sabnikun akka beekuuf gadi guuraa jirra.
Justice for Hatchalu


text:
Gabaasa dabalataa, Eebantuu,Fulbaana 26,211
Lixa Oromiyaa Wallaga keessatti Fulbaana 22,,20011 hanga Fulbaana 26,2011 itti lola ummata Oromoo meesha maleeyyii fixuuf karoorfamee meeshaa gurguddaa waan akka Bireenaa fi Baazuqaan qindaa`een walitti bu’iinsa Ummata Oromoo fi Gumuzi jidduutti ta`e irraan Ummata Oromoo Irraa namoota heedduun wareegamnii namootni heedduun madaa`anii jiraachuu beekame. Lolli kun kan ta`e Aanaa Eebantuu Ganda Lalisaa Dhangaggoo, Ona Mootii, Qilxuu Sanyii, Axabballaa,Yuubdoo fi Bakka Qonnaa Balaccu jedhamutti lolli kun Guyyaa shaniif meeshaa ammayyaa fi humna hidhannoo guutuu hidhateen Mootummaan Wayyaanee qindeessee ummata Oromoo irratti Gosa Gumuz meeshaa xiqqaa irraa hanga gurguddaa hidhachiisuun, Oromota meeshaa maleeyyii Qotee bulaa, maanguddoo f i Ijoollee irratti bobaasee qe’e jireenya isaanii keessaatti ficisiisaa akka jiru qeerroon naannicha irraa gabaasa.
Akkasumas maanguddootni,hawwanii fi shammarran,daa`imman kumaa lakkaawaman qe’ee fi maatii isanii irraa adda ba`uun buqqaa`anii lubbuu ofii baraaruuf jecha gara magalaa Qeellootti baqatanii gargaarsa nyaataa fi dhugaatiin/Midhaanii fi bishaan tokko malee mankaraaraa jiru. Ummati Oromoo rakkoo fi gidiraa akkasii keessa jiran hanga ammaati qaami kamiinuu qaqabee kan gargaarre waan hin jirreef lammii ofii dhihoo fi fagoo jiru maratti gabrummaan hammaate nuu birmadha jechaa dhaa jiru.
A. Namoota Lubbuun isaanii dabre ykn ajjeeffaman ammatti kan maqaan isaanii gabaafame keessaa,
1. Obbo Maatabuu Xiixaa Abbaa Ilmaan 15
2.Obbo Nigaatuu Dabbis Abbaa ilmaan 14.
3. Obbo Abdannaa Darajjee Abbaa ilman 07
4.Obbo Fiqaaduu Hundumaa Abbaa Ilmaan 06
5. Obbo Tafarii Adimaasuu Abbaa ilmaan 05
6.Obbo Dassaalee Ittafaa Abbaa Ilmaan 04
7.Barataa Magarsaa Guddaataa Barataa kutaa 12
B. Namoota Madaa`an,
1. Obbo Gabbisaa Kasasaa
2.Obbo Asaffaa Gabbisaa
3.Obbo Abbabaa Malataa
4.Obbo Abdiisaa Abbabaa
5.Obbo Fiqiruu Dhaabaa
6.Yaaragaal kan jedhamna.
C. Namoota qee fi qabeenya, manaa fi maatii isaaniirraa buqqa`ee yeroo ammaa Magaalaa Qeellootti baqatee gargaarsa dhabee mankaraaraa jiran ,maatiwwan kuma Tokkoo fi Dhibba Lama/1,200/abbootii Warraati.
CH.Daa`imman Yeroo ammaa Abbaa fi haadha isaanii/Warra isaaniirraa adda baa`anii qofaa isaanii facaa`anii jooraa jiran daa`imman Dhibba sadii/300/ walumaa galatti namoota Sababa lolaan qee fi qabeenya isaaniirraa du`aa fi ajjeechaa jalaa baqatanii buqqaa`an yeroo ammaa aanaa Eebantuu magaalaa Qeellootti baqatanii jiran namoota 1,500-2,000 ta`u.
Halli kun hanga ammaatti tasgabbii hin argatiin jira,karaa mootummaa Wayyaanee meeshaalee waraanaa gurguddaa fi konkolaatota warren ummata Gumuzii ittiin gargaaruu malee ummata Oromoo qe’ee irraa buqa’eef homaa kan birmate hin jiru.Lollii fi gochaan kun ummata Gumuzii fi Oromoo jidduu haafakkaatu iyyuu malee kallattiin kan tahaa jiru Wayyaanee TPLF fi ummata Oromoo jidduutti rakkoo jiru irraa tahuu qeerroon naannoo sanii gabaasa.
Qabsoon itti fufa! Gabroomsaan ni kufa!


text:
Yeroo hundaa si yaadanna
Horri Finfinnee qehee Caffee Tuulamaa ti. Irreecha Hora Finfinnee kan saaquuf aangoo qabus Abbaa Gadaa Tuulama Goobanaa Hoolaa ti. Nafxanyaa fi Cundhuurri ishii ammoo wal taatee Abbaa Gadaa kana ugguruuf fuffiigaa jirti. Sabboonummaa fi gootummaa isaatiif isa dadhaban. Karaa ittiin isa kophxeessanii dhahan barbaadaa jiran.
Kanaafuu:
1. Abbootiin Gadaa biroon diinaaf bitamtanii shira kana keessatti qooda fudhachuurraa jabeessaa of eegaa. Namni an abbaa gadaati jechaa Goobanaa Hoolaa dura dhaabattu, diina waliin dhaabattee isarratti shira shirtu yoo jiraatte dafii of sirreessi.
2. Ummanni Oromoo Tuulamaa aggaammii diinni Abbaa Gadaa kee Goobanaa Hoolaa irratti taasisaa jirtu dammaqinaa fi tokkummaadhaan qoladhu. Abbaa Gadaa kee salphisaa warra maqaa keetiin nagaddu ofirraa tufi. Oromoo irraa kophaatti kiyyoo
addaa keessa si galchanii sirratti garmaamuuf dhama’aa jiru waan taheef ofirraa didii falmadhu!
Sagantaa irreecha Akka Guutuu oromiyaa tti Finfinnee irratti Torbee dhufu kabajamuuf Bahe.
Warri Fira Finfinnee qabuu fi dandeetti qabu dursee Finfinnee galuu qaba.
Akkatuma Qeerroon oromoo walii galeen . Jala bultii irraa gaafaa guyyaa 22/1/2013 Hanga guyyaa keessaa sa’a 6:00 local time kallatti daandii Finfinnee geessu afraniinuu..
#Karaa Bahaa Adaamaa irratti wal eeguun.
#Karaa Karaa jimmaa Waliso irratti wal eeguun.
#Karaa Lixaa Amboo irratti wal eeguun.
# Karaa Moojii kan dhuftan Bishooftuu irratti wal eeguun.
#Karaa kaabaa Fiichee irratti wal eeguun.
# warri Walloo Sandaaffaa irratti wal eeguun hundi keenya yaroo wal fakkaatuu hiriira galuun sa’a wal fakkaatu Finfinnee galla.
Walumaa galatti Oromoon hundi eega kalatti arfaniin bakka tokkotti eega wal eegnee simatamnee booda Guyyaa keessaa sa’a 6:00 hanga 8:00 local time Imalli gara Finfinnee tti ni godhama.
===> sa’a 8:00 irraa calqabee Finfinnee seenuun sa’a 10:00 irratti oromoon hundi Bakka Dirree masqalatti walitti dabalama. Sa’a 8:00 hanga 10:00 irraa calqabee Finfinneen OROMOO OROMOO urgoofti.
Oromoof injfannoo.Diina OROMOO Nafxanyaaf kufaatii fi Gadda ta’a.
Maatiin addunyaa irratti Ariitii isaan gitu dhabame Ilmaan #Dibaabaa #Irreecha2020f qophaawaa jiru.
Ejigayhu Dibaba. Baayyee Bareeddu Ijarraa Hafaa
#Share gochuun Oromummaan Miidhagummaadha akka tahe himaa.
Yadi Pictures
FINFINNEE FUDHACHUUF……..!!
Akkuma Shaggar babaldhaachaa deemu qayeen Oromoota naannoo kanaa buqqaa’aa deema. Dhuguma ee Londonis, Barliinis, Kaayiroonis, Waashingitan Diisiiniis … ganda qotee bulaa buqqiseeti babaldhate jettaniis, kan jaraa kun seeraan beekamee, namoonni buqqifamanis gaafatamanii, wanni hedduu kennameefitii buqqa’an.
Kan buqqa’uus kan bakka inni irraa buqqa’ee qubatus uummatuma tokko. Keenya garuu, kan buqqa’u ganda Oromoo ti; kan dhufee achi qubatu warra Abashaati. Gandi Oromoo tokko oggaa buqqa’u, aadaa fi seenaa Oromootu wajjin buqqa’a. Silaa Shaggar dalgamalee, ol hin ijaaramu, manni dhoqqee Burraayyuu irraa kaasee Aqaaqii Basaqaa gayeeti jira.
Kun immoo baatii baatiin Oromoo naannoo kanaa irratti raawwatamaa jira. Gullallee fi Eekkaan buqqifama duraanii irraa hafee, kunoo amma ijuma keenya duratti buqqifamaa jira. Kanas Oromoonni tole jedhanii hin fudhanne. Gara waggaa torbaatii kaasee ofi irraa falmataafii jira. Ammoo kan isaan dhagawu, kan isanii birmatu, fakkaatee kan duraa irra kan hammaatu Aangoo dhunfateeti jira.
Hanga Duraan Jijjiirama ja’anii Nama Gogaa Oromoo Uffateen nu Sobaa turan amma Nafxanyicha Sagalee Oromoo dhagahuu jibbu fidanii achitti Shuuman. Dhiigni Qeerroo Sababa Magaalaa Finfinnee Gaafa Master Planii Guutuu Oromiyaatti dhangala’e OPDO Aangomsee OPDON Nafxanyaa Aangomse. Afaan Oromoo Fii Oromoo Balleeysuun Duriis Finfinnee irraa eegala. Naannoo Amaaraatii fii Finfinnee walitti dhaabuuf KM Muraasa qofaatu hafa, Hacaaluuniis waan Achitti galafaatameef qaba, Achitti Waan Awwaalamuu dhoorgameefiis qaba!.
Manni Koyyoo Facceetti Obbo Jawar Mohammed Oromoof malee kan biraaf dabarsamee hin laatamu je’e Sun amma eenyuun akka fudhatame quba qabduu?
Jawaariin bakka sanaaf Waan isaan deemaniif argee dura dhaabbatees ar’a Mana Hidhaa Mana godhaniif!. Namaas dhabnee lafaas dhabuuf deemna!!.
Via: Shukrii Mohammed Umaraa
Kan biyyoo na dhandhamsiise
Hammeenya keettodha shira
Isaan galaafanneerra se’an
Onnee Oromootaa keessan jira
Isaanitti fakkaateti malee
Bakka kiyya hin jiraatan
Isan ani dhugu hin dhugan
Kan ani nyaadhu hin nyaatan
Ulfinan oromoo irraa qabu
Yoomiyyuu bira hin ga’an
Maatii kiyyaafis ilmoo miti
Ijoollee koof abbaa hin ta’an
Sobanii isin faana boo’an
Aduu dhiitee bariitu
Garuu keessa isaanitti
Gammadanii lafa dhiitu!
Yaa lammii koo maal godhu
Ani miilana hin carroomne
Akka duriitti imimmaan koo
Keessan faana hin roobne
Namni Onneerraa na jaalatu
Inni boohee Haacee koo jedhu
Dhaamsa wayiin dhaamafii
Waanan jedhe naaf haa godhu.
Dhaamsi koos
Gaafa “yaa Oromoo” jedhan
Sagalee tokkoon owwaadhaaa
kutaaf gandaan waamamuu
Tokkummaadhan qoladhaa
Wal ta’aa waliin deemaa
Amantaa waliis kabajaatii
Yoo gamtaan keessan cime
Gumaan kiyyas ni baatii
Foon Guddattuu kiyyaatin
Isiniifan kakadhaa
Kanaan ala falli hin jiru
Har’umarraa beekkadhaa!
Oduu Gaddisiisa.
Murtiin Mana Murtii kabajamuu dhabuun lubbuu haadha warraa Obbo Siisaay Baqqalee galaafate.
…
Obbo Siisaay Baqqalee namoota reeffa Artist Hacaaluu Hundeessaa geggeessuuf ba’anii humna tika mootummaatiin to’ataman keessaa tokko ta’ee, akkuma hidhamtoota kan biroo lakkoobsi Herrega baankii isaatiis akka hin sochoonetti mootummaatiin sababa cufameef maatiin isaa rakkoo hamaaf saaxilamuu gabaasnee turre.
Haati warraa isaa Aadde Xajjituun dhukkubsattuu dhibee Kaanseerii yoo taatu, sababa hanqina maallaqaatiin daawaafi yaala fayyaa argachuu dhabdee rakkachaa kan turte yoo ta’u, maallaqa Abbaa Warraa ishee waliin baankiitii qaban baafachuun yaalamuu illee hin dandeenye. Deggersa maatiifi firootaan Hospitaalatti deddeebi’aa turtus, sababa yeroon tajaajilamuu dhabuutiin guyyaa kaleessaa lubbuun ishee darbeera.
Adde Xajjituufi Obbo Siisaay daa’ima waggaa tokko kan waliin qaban yoo ta’u, Abbaan warraa ishee yeroo ammaa kana mana hidhaa keessa jira.
Manni murtii kana dura mirga wabii eeguufiin lakkoobsi Herrega baankiis akka banamu murteessus, poolisiin mana hidhaa itti jijjiiruudhaan maatiin isa argachuu akka hin dandeenyeefillee sababa ta’e.
“Sirni Awwaalcha Aadde Xajjituu guyyaa har’aa kan raawwatamu yoo ta’u, dhukkubsattee illee Abbaa Manaa ishee yeroo dhumaaf arguuf carraa hin argannee. Ammas ammoo erga mirgi wabii eegameefii utuuma dhufee awwaala haadha daa’ima isaarratti hirmaatee, irmii tufeetii nu gammachiisaa’ jechuun maatiin isaa OMN-tti himaniiru.
OMN: Obbo Siisaay Baqqaleef mirgi wabii manni murtii eegeef jalaa sarbamee, maallaqni inni Baankiitii qabus ugguramee, ammas utuu hin argin haadha warraa isaa dhabuun cubbuu guddaa ilmaan Oromoo irratti mootummaan raawwachaa jiru agarsiisa’ kan jedhan miseensa maatii isaatii keessaa tokko.
Namni kun utuudhuma harkisaallee fuuncaan hidhamee dhufee awwaalcha irratti hirmaatee gaarii ture jechuun dubbata.
Obbo Siisaay Baqqalee dhukkubsachaa jiraachuu haadha warraasaa quba kan hin qabne yoo ta’u, dhihoottis maatiifi Abukaattoon bakka inni itti hidhamee jiru quba hin qaban.


text:
Lammaa Magarsaa, Shimallis Abdiisaa: Jijjiirraa kaabinootaafi dhiibbaa siyaasaa
Ministirri Muummee Abiyyi Ahmad erga gara aangootti dhufanii fooyya'iinsi siyaasaa biyyattii keessatti uumamus kaabinoonni bakkaa kaafamuu, kaan bakka buufamuu fi naannoleerraa gara federaalaatti akksumammoo federaalarraa gara naannoo aanga'oota jijijjiiruun bal'inaan mul'ata.
Ministirri Muummee Abiyyi Ahmad wayita kaabinoota isaanii muudamaaf dhiyeessanii turan namni kamuu waanti raawwatee fi galmaan ga'e ilaalameetu bakka sana tura yookiin ni geggeeffama jedhanii turan.
Gama biraan ilaalcha tokkorratti walii galuurratti paartilee ADWUI uuman gidduutti rincicuun ture kaabinoota jijijjiiruuf akka sababaatti eerama.
Guyyaa kaleessaas, jechuun Kamisa bultii 18, bara 2019 muudamni haaraan sadarkaa nannoo Oromiyaattis ta'e federaalaatti geggeeffameera.
Maalumaafuu jijjiiramni sadarkaa biyyaatti adeemsifame kun maal akeeka, jijjiirama kana gochuun maaf barbaachise, dhiibbaa akkamii ammoo qabaachuu danda'aan gaaffii namoota hedduuti.
Obbo Dajanee Tasammaa gaazexeessaadha, dhimma siyaasaa irratti barreessuufi dubbachuun beekamu.
Muudama har'aa attamiin ilaaltani jennee gaafanneerra.
''Obbo Gadduu Andaargaachoo Ministira Dhimma Alaa ta'uusaanii akka gaariittan ilaala. Nama tasgabbaa'aadha. Uummata walitti fiduuf nama hojjetaniidha. Obbo Lammaa fi Obbo Gadduun haala kanaan gara aangoo federaalaatti dhufuun kaabinee Ministira Muummee Abiyyi Ahmad ni cimsa jedheen yaada. Gama kanaan qaawwaan yoo jiraate jarri kun ulaa guddaadha cufu.'' jedhan.
Naannoo Oromiyaatti Pirezidaantii ta'uudhaan kan uummata biratti fudhatama guddaa argatan akkasumallee danbalii qabsoo uummataa gurmaa'ina garee Lammaa ykn Team Lammaa jedhu jalatti qindeessuun kan hoggananii siyaasa biyyattii karaa qajeelchuu keessatti qooda guddaa qaban Obbo Lammaa Magarsaa naannoorraa kaafamuun yaaddoo uummaa kan jedhurratti ''Obbo Lammaan Pirezdaantii naannoorraa ka'uunsaanii homaa rakkoo qaba jedhee hin yaadu.
Wayita qabsoon uumataa cimee turetti fuuldura dhaabbatanii hoogganuun jijjiirama fidaniiru.''
''Garuu waggaa tokko kana keessatti erga Ministirri Muummee gara aangootti dhufanii Obbo Lammaan akka duraanii warraaqanii waanti hojjetan hin jiru.
Dhimma dhuunfaatiinis yeroosaanii irra jireessaan hojii federaalaaf kennanii ta'uu danda'a. Ministira Muummee Abiyy Ahamad garagaaraa turan.''
Kanaafuu jedhan Obbo Dajaneen achii ka'uunsaanii gaaffii uuma jedhee hin yaadu. Inumaa namni dhufu irruma caalaa kaka'umsa argatee maaliinan caalaatti fudhatama argadha jedhee yoo carraaqe caalaayyuu hojjeta jedheen yaada.'' jedhan.
Akkuma biyyaattis jijjiiramoonni namoonni hin eegne hedduun dhiyeenya raawwatamaniiru.
Pirezidantiin Naannoo Amaaraa aangoorraa kaafamaniiru, Ministirri Dhimma Alaa Worqinee Gabayyoos bakkaa kaafamaniiru, ammammoo Pirezidaantiin Naannoo Oromiyaa naannoorraa gara Federaalaatti fidamaniiru, dabalataanis ministiroota bakkaa jijjiiruun dafee dafee raawwata. Kun maaliif ta'a, dhiibbaa akkamiis qabaata jennee gaafanneerra.
''Kanarratti wanti beekamuu qabu Ministirri Muummee Abiyyi abbaadhuma fedhan akka fedhanitti fuudhanii bakka tokko kaawwachuu hin danda'an. Dhaabbileetu nama isaanii dhiyeeffatu. Kanaafuu kan dhaabbileen dhiyeeffatan keessaati kan filatamu. Dadanqamni paartiiwwan keessa jiruyyuu dafanii nama kaasuu kanaaf sababa ta'a. Qaamuma jijjiirama ta'ee fudhatamuu danda'a.''
Jijjiirama ammaan tana naannoleerrattis ta'e sadarkaa federaalaatti taasifame booda siyaasa biyyattii keessatti jijjiiramni eegamu jiraachuu malaa? jennees gaafanneerra.
''Hojii amma hojjetameen gara caalaa jijjiiramni Oromiyaa keessatti ta'uu mala. Obbo Shimallis kan amma aangootti dhufan qaawwa waggaa tokko kana keessa ture irratti hojjechuu danda'u.
Gaaffiin uummata Oromoo ammallee kan hin deebine hedduudha. Gaaffileen Uumata Oromoo hedduun isaanii Oromiyaama keessatti kan deebi'aniidha. Federaala geessuu kan hin barbaanne hedduutu jiru.
Keessattuu waa'een saamicha lafaa, hoji dhabdummaa fi OPDO keessatti jijjiirama fiduu isaan ijoodha. '' jedhan
OPDOn maqaa gara ODPtti jijjiirrachuurraa kan hafe hin jijjiirame. Jijjiiramni jalqabuu kan qabu dabballoota biyya saamaa fi nama ajjeesaa turan kan harkisaanii dhiigaan faalame yoo adabuun dadhabamellee uumata duraa achi qabuun barbaachisaadha. Caasaan akkanaa gandarraa qabee akka geeddaramu gochuudha.
Ta'uu baannaan Obbo Lammaan deemuun yookiin Obbo Shimallis dhufuun uumata kanaaf homaa hiikaa hin qabu jedhu Obbo Dajanee Tasammaa.
Obbo Lammaan ammoo bakka deeman sanatti yoo karaa waraanaallee ta'uu karaa bulchiinsaa waa hedduu jijjiiruu danda'u. Sababni isaa caasaan bulchiinsaa sun kan ijaarame sirna duraan ture kan ABUT tiksuuf malee akka uummatootaaf ta'utti hin turre.
Karaa Obbo Gadduutiin garuu jijjiirama guddaa hin eegu. Sabani isaas hojiin dippiloomaasii imaammatuma biyyattiin qabdu hojiirra oolchuudha. Walumaa galatti jijjiirama guddaa Oromiyaa keessattin eega. Jijjiiramni Oromiyaa keessatti dhufu jijjiirama gara biraafiyyuu bu'uura ta'a jedhan.


text:
kamal-haasan 20 Bpyћe и cekcи cлиka
БOЛЛИBOOД XoлиByд cTBopиTи HoBy raлepиjy
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
kamal-haasan
0 Kao
GDPR Compliance
kamal-haasan kamal-haasan kamal-haasan كمال_حسن kamal-haasan kamal-haasan kamal-haasan কমল_হাসান kamal-haasan kamal-haasan 卡馬爾哈森 kamal-haasan kamal-haasan kamal-haasan kamal-haasan kamal-haasan kamal-haasan kamal-haasan Kamal_Haasan Kamal_Haasan kamal-haasan kamal-haasan kamal-haasan Kamal_Haasan kamal-haasan kamal-haasan kamal-haasan kamal-haasan कमल_हासन kamal-haasan kamal-haasan kamal-haasan kamal-haasan kamal-haasan ಕಮಲ್_ಹಾಸನ್ kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan Kamal_Haasan Kamal_Hassan_(pelakon) കമലഹാസൻ kamal-haasan kamal-haasan कमल_हासन kamal-haasan kamal-haasan kamal-haasan kamal-haasan Kamal_Hassan kamal-haasan kamal-haasan KaMaл_XacaH kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan கமல்ஹாசன் కమల్_హాసన్ kamal-haasan Kamal_Haasan KaMaл_XacaH کمل_ہاسن kamal-haasan Kamal_Haasan kamal-haasan kamal-haasan kamal-haasan kamal-haasan kamal-haasan


text:
Odeeffannoo keessaa bahaa jiru akka addeessutti yeroo ammaa kana Paartin Badhaadhinaa Oromiyaa (ODP) jidduutti waldura dhaabbannaa dhalatee jira.
Kunis Foolisii Oromiyaa torbee darbe karaa Affaarif karaa N. Amaaratiin Wayyaanedhaan loluudhaf ergaman kumaatamaan lakkaahama akkuma gahaniin ajjeefamanii yeroo reeffi gara Oromiyaa dhufaa jiru kanatti walmormiin duraanuu hinerginaa fi hinerginuu jidduu ture hammaatee jira.
Badhaadhinni N. Oromiyaa Waraana Wayyaanee irratti baname kana garee tokko sirriitti kan mormaniif keessattuu foolisiin Oromiyaa duuluu hinqaban jedhanii dura dhaabachaa turan. Gareen kuni aangawoota Oromiyaa olaanoo kan of keessaa qabu ta’us ajaja Abiya Ahmed suduudan kenneen foolisiin Oromiyaa humni addaa gara adda waraanaa jalqaba 10 000 ergamuun niyaadatama.
Foolisiin Oromiyaa kunniin muuxannoo waraanaa kan hinqabne waan ta’eef akkuma gahaniin Wayyaanen akka baalaa harcaafte jedhu keessa beektonni. Yeroo ammaa kana mormii sodaarraa kan ka’e foolisoota dhuman kana hunda reeffa gara biyyaa erguurraa of qusachaa jiru. Paartii Badhaadhinaa Oromiyaa (ODP) keessaa warra akka ijoollen gara waraanaa ergamtu dhiibbaa gochaa ture kokkee qabaa jiru.
Walgayii guyyaa lamaan darbe kana godhamerratti hamma harkaan walitti deemuu gahuu isaanii oduun keessan nu dhaqqabe addeessee jira. Badhaadhinni Oromiyaa bakka lamatti bahuun akka hinhafnes eegama.
Warra mormaniif warra deeggaran ammaaf maqaa dhahuurraa kan of qusate odeessan keessoo kuni yeroo gabaabaa keessatti Abiy Ahmed Oromiyaa keessatti akka jijjiirraa angawootaa gaggeessu eegama. Namoonni hammi tokko hidhamuullee malu oduun jedhu keessaa dhufaa jira.


text:
Kitaabonni kanaan dura Beekan Gulummaa Irranaa-tiin hanga ammaatti maxxanfamanii hawaasa Oromoo bira ga’an lakkoofsaan 19 dha. Kan barreeffamanii maxxanfamuuf qophaa’anii jiran 9 dha. Warreen hawaasa qaqqabanii jiranis kanneen armaan gadiiti.
1. KOOTICHA KOTA’AME. Seenaa Asoosamaan Qindaa’e.
2. LOOKOO JAALALAA. Asoosama Dheeraa
3. GAACHANA DHOMMOQE. Asoosama Eenyummaa Gonfachiisu. 2013.
4. BU’UURA BARUMSA AFAAN OROMOOfi AFOOLAa 2013. (Nama Faana).
5. IMAANAA JIREENYAA. 2013. (Nama Faana)
6. HAMUUMMANNAA: Kuusaa Weedduu Oromoo. 2013.
7. BAKKALCHA: Oduuu Durii Oromoofi kan biroo: .2013.
8. MUDATA: Baacoowwan Gaggabaaboofi kan biroo. 2013.
9. OONNATA: Geerarsa Oromoofi kan biroo. 2013.
10. DHIKKIFANNAA: Kuusaa Walaloofi Saayinsiisaa. 2012.
11. GUUBOO SEENAA:Maxxansa 1ffaa. 2012.
12. GUUBOO SEENAA:Maxxansa 2ffaa. 2013.
13. BIIFTUU: Guddina Afaanii. 2012.
14. WAL’AANSOO: Gorsa Dhalootaa. 2012.
15. YANDOO: Ogumaafi Ogwalaloo Oromoo. 2012.
16. NAATOO: Duudhaa Gaa’eela Oromoo. 2011.
17. KATTAA: Ogummaa Barreessuu. 2011.
18. SANYII: Ogummaa Dubbisuu. 2011.
19. DILBII: Bu’uuraalee Afoola Oromoo. 2011.
II. Kitaabota xumuramaa Jiran.
1. FAAJJII SAMII KEESSAA: Asoosama
2. WALDIIGESSA BARII: Asoosama
3. WARQEE QABSOON BOODAA: Asoosama
4. GALAANA RAAFAME: Asoosama
5. JOOBIRA: Mala Barreessuu Ogumaa
6. DHIIGA DHIIGA XUUXE: Walaloo
7. OGUMA AFAANII: Kitaaba Barnootaa
8. NADHII: Afoola Oromoo
9. GIIMII UKKAAMAME: Asoosama
III. Kitaabota Ani Gulaale keessaa Muraasa:
1.GUMAA GALAATE: Asoosama Dheeraa.
2. ILKEE ARRABAA: Asoosama Dheeraa, Maxxansa 2ffaa
3. CANCALA: Asoosama Dheeraa.
4.IRREECHA; HORA ARSADII-Kitaaba Duudhaa Oromoo.
5.MIL’UU MILIQUU-Asoosama Dheeraa
6. CARRAA ILMAAN WARAABUU- Asoosama Dheeraa.
7. BISHAANTU DHEEBOTE -Kitaaba Walaloo.
8. AMARTII IMAANAA: Asoosamaafi Walaloo.
9. KUDHAAMA SEENAA: Kitaaba Seenaafi Duudhaa |Oromoo.
10. WARAANSA LAFEE: Kuusaa Asoosama Gaggabaaboo.
11. JI’A DUKKANAA: Asoosama Dheeraa.
12. GOLA ICCITII: Walaloo.
13. WAL’AANSOO JIREENYAA: Asoosamaafi Afoola.
14. HUURUU HARREE: Asoosama Dheeraa.
15. KAAYYOO: Kitaaba Walaloo.
16. WAL’AANSOO JIREENYAA: Asoosama Dheeraa.
17. SUBII: Kitaaba Barnootaa
18. DUKKANA BARII JALAA: Asoosama Dheeraa.
19. SOOKOO JAALALAA: Asoosama
20. DHUNDHUMA HINDHUMANNE: Asoosama Dheeraa.
21. EELAA JIREENYAA: Asoosama Dheeraa.
22. BURQAA: Kitaaba Walaloo.
23. GALAA EGEREE: Asoosama Dheeraa.
24. HIMALA JIREENYAA: Asoosama Dheeraa.
25. MADAA CIQILEE: Asoosama Dheeraa
26. ABBAA HINQABU: Asoosama Dheeraa.
27. SAFUU: Asoosama Dheeraa.
28. QAROO DHIIGA BOOSSE: Asoosama Dheeraa.
29. ILKEE ARRABAA: Asoosama Dheeraa: Maxxansa 1ffaa
30. MAAL KOLFA DHALOONNI: Kitaaba Walaloo.
31. DUUB DEEBII SEENAA: Kitaaba Seenaa.
32. KARRAMOO KARAADHA: Kitaaba Walaloo.
33. JINNII NYAARAA: Asoosama Dheeraa
34. ABDII HAADHAA: Asoosama Dheeraa.
35. DHAMAATEE HARMEE: Asoosama Dheeraa.
36. CINIINSUU: Asoosama Dheeraa.
37. ONNEE RIPHE: Kitaaba Walaloo.
38. SEEXAA: Kitaaba Xiinsammuu.
39. SAFUU OROMOO: Kitaaba Duudhaa Oromoo.
40. YABOO YEELLOFTE: Asoosama Dheeraa.
41. QABSOON OROMOO: Eessaa Karam-Kitaaba Seenaa.
42. ILMAAN BOOREE: Kitaama Asoosamaafi Walaloo
43. MIILTOO: Kitaaba Saayikooloojii
44. HIREE DUKKANOOFTE: Asoosama Dheeraa
45. SUSSUKA ADOOLESSAA: Asoosama Dheeraa.
46. DHAAMSA DHUMAA: Asoosama Dheeraa
IV . Galmee Jechootaa ani gulaale.
1.Borana -Barentu: Special Oromo-English-Amharic Dictionary
V. Barruulee Oromoo (Oromo Magazine) ani Gulaale.
1. SIIFSIIN JILDII 1ffaa
2. SIIFSIIN JILDII 2ffaa
3. SIIFSIIN JILDII 3ffaa
VI. Moojuloota Barnoota Ani barreesse.
1. Seensa Afoola Oromoo (introduction to Oromo Folklore)
2. Malleen Qorannoo (Research Method)
3.Xiinloogaafi Waaltina Afaanii (Dialectology and Language Standardization).
VII. Moojuloota Barnoota Ani barreesse.
1.Ogbarruufi dhimma uummataa (Liteartaure and Human Concern).
2. Bu’uuraalee Og-barruu (Fundamentals of Literature).
3. Ogbarruufi dhimma uummataa (Literature and Human concern).
4. Quunnamtii Sabaa (Public Relations).
VIII. Kitaabota Amantiilee ani gulaale.
1. Bu’uura Leenjii Wangeelaa (Basic Evangelism Training).
2. Leenjii Wangeelaa Giddu galeessaa (Intermediate Evangelism).
3. Leenjii geggeessummaa (Leadership).
4. Ulfa Baasuu (Abortion).
5. Naamusaa Kiristaanummaa (Christian Ethics).
6. Lallaba Kiristoosiin gidduu galeeffate (Christ centred preaching.
7. Ogeessa ogeessaan olii (More than the carpenter).
8. Jireenyaa Kiristaanota Shamarranii
9. Geggeessummaa Afuuraa (Spiritual Leadership)
10. Tajaajila Soortummaa (Pastoral Ministry).
11. Wantoota Rakkoolee Naamusaa Fidan
12. Jireenya Kiristaanummaafi Dargaggummaa.
13. Gurraa Godhadhu.
*********
”Tuullaa beekumsaa kan sammuu keenya keessa taa’ee jiru mannaa, beekumsa fal’aana tokkittii kan waraqaarra taa’ee lammii keenya bira nuuga’e irra wayya” Lammiinkoo Jabaadhaa Barreessaa!!
BARRUULEE AFAAN OROMOO BEEKANIIN BARREEFFAMANIIFI GULAALAMAN TOKKO TOKKO
Kitaabonni kanaan dura Beekan Gulummaa Irranaa-tiin hanga ammaatti maxxanfamanii hawaasa Oromoo bira ga’an lakkoofsaan 19 dha. Kan barreeffamanii maxxanfamuuf qophaa’anii jiran 9 dha. Warreen hawaasa qaqqabanii jiranis kanneen armaan gadiiti.


text:
Oduun ajjeefamuu artiist Haacaaluu erga dhagahamee qabee miidiyaan hawaasummaa Oromoo; Maqaa Haacaaluu, Suuraa Haacaaluu, sagalee Haacaluu malee wanni biraa maxxansaa in jiru.
Haashtaagii #HaacaaluuHudeessaa jedhu fayyadamuudhan dinqisiifattoonni isaa, artiistonni Oromoo fi hiriyoottan Haacaaluu, akkasumas hooggantoonni Itoophiyaa ol aanoon gadda isaanii ibsachaa jiran.
Ogeessii fiilmii fi dookmantarii akkasumas daayreektariin sirboota Haacaaluu an akka “Maalan Jiraa,” Amensiisaa Ifaa Feesbuukii irratti “gubadhekaa maalan sii godhdha” jechudhan halkan edaa bakka reefii artiist Haacaaluu ture hoospitaala irraa maxxanse.
Faatumaa Badhaasoo, shamarreen Oromoo kessattu twiterii fi feesbuukii irratti beekkamti qabdu akkana jette
“ Afuura baafachuun dadhabe. Goota qixa kumaa. Seenaan kee bara baraan jiraata.’
Hooggantoota Itoophiyaa keessaa,
Itti aanaa kantiiban magaala Finfinnee, injinar Taakkalaa Uumaa “Keessaa kootu booye, laphee kootu madaaye……… Yartuun nama galaafatti,”jechuudhan Kaleessa halkan feesbuukii irratti maxxanse.
Muummeen ministiraa Itoophiyaa Dr. Abiyyi Ahimadi karaa isaanii, “Lubbuu qaalii ta'e dhabneerra. Edda lubbuun aartiistii dargaggeessa dinqii Haacaaluu Hundeessaa darbuu dhageenyee warra gadda guddaa keessa jirru hundaaf jajjabinan hawwa. “ jechuudhan qorannoon geggeemfamaa jiraachuu fi bu’a san eegaa jirachuu ibsan.
As Yunaaytid Isteets keessatti kaleessa waaree booda hawaasni Oromoo bakka jirutti walitti qabamuu jalqabe. Hawaasni Oromoo Siyaatle, Minisootaa, Waldaan amantaa Ortoodoksii Oromoo an Washigitan Diisii fi dhaabileen adda addaa sagantaa karaa Feeesbuukiitin tamsaasaa turaniin rifaatuu fi gadda ajjeefamuu artiistii Oromoo beekkamaa kanaan itti dhagahame ibsachaa turan.
Oromoo malees haawasa Itoophiyaa kaan biraa rifaatuu isaanii an ibsan baayyedha.
Gaazexeessan Itoophiyaa, Zakaariyaas Zalaalam, twiiterii irratti “oduu ajjeefamuu artiisti Haacaaluu dhagahaan jira, kun bakka malee na xuqe,” erga jedhee booda ‘Haacaaluun artiistota yeroo kanatti beekkamtii guddaa qaban keessayi, duutii isaa masarata biyya tanaa sossoosa,” jechuudhan yaada isaa xumure.
Namoonni kaan immoo suuraa yeroo nagahaa artiist Haacaaluu wajjin ka'an maxxansan.
Artiist Seenaa Salamoon suuraa haadha Haacaaluu fi Haacaaluu wajjin tana dura kaate maxxansite; “Maaluma jetta laata haadha gootaa. Waggaa tokkollee odoo hin guutin ijoolllee kee lama awwaalteem. Biyyoon sitti haa salphatu Haceekkoo.”
Karaa kaaniin Miidiyaawwan addunyaa bebbeekamoon an akka Niw Yoork Taayims, Rooyters, fi Aljeziiraa illee marsariitii fi sabaa himaalee isaanii irratti ajjeefamuu artiist Haacaaluu Hundeessaa gabaasaniiru.


text:
Mootummaan Hoggantoota olaanoo dabalatee miseensotni ABO fi KFO guutummaatti akka hidhaman ajaja dabarse.[SQ-ADOOLESSA 18/2020]
Mootummaan Dr Abiyyiin durfamu ajjeefamuu artist Hacaaluu Hundeessaan booda Hoggantoota olaanoo jaarmiyaalee siyaasaa Oromoo ABO fi KFO sababaa tokko malee hidhee yakka ofii dalage ittiin yakkuuf olola miidiyaa qabuun hojjechaa jira.
Yeroo ammaa kanas mootummaan bulchitoota Godinaa hanga gandaatti jiraniif ajaja kenneen hojii raawwachiiftota jaarmiyaalee siyaasaa Oromoo ABO fi KFO dabalatee miseensotni isaanii ummata dammaqsu jedhaman guutummaatti akka hidhaman ajaja dabarsuun bulchitootni Godinaa hanga gandaatti jiranis ajaja kana fudhachuun humna waraanaa fi tikni mootummaa Mana ummataarra deemuun Mana hidhaatti guuraa jiraachuu barame.
Obbo Geetaachoo Baalchaa hogganaan dhimmoota komunikeeshinii MNO Afgaaffii BBC Afaan Oromoo waliin Adoolessa 17/2020 godheen namoonni hidhaman ajjeefamuu artist Hacaaluu Hundeessaan walqabatee meeqa jedhamee gaafateef hanga ammaatti 7126 gaheera jechuun dubbatanii jiru.
Akka gabaasaan SQ gahaa jiranitti hanga ammaatti namootni hidhamanii jiran Oromiyaa keessatti baay’inni isaanii 8000 ol tahuu odeeffanneerra.
Mootummaan namoota ilaalcha faallaa mootummaa tahan hidhuun maaliif barbaachise jennee bulchitoota Godinaa hanga gandaatti jiran gaafanneef akka nuuf himanitti Maqaan isaanii akka wabeeffamu Kan him feene nuuf himuun akkas jechuun yaada Wal fakkaataa nuuf Kennan” Mootummaan ajjeefamuu artist Hacaaluu Hundeessaan walqabatee gaaga’ama qaqqabeef Hoggantoota olaanoo jaarmiyaalee siyaasaa Oromoo ABO fi KFO dabalatee hojii raawwachiiftota fi miseensota isaanii yakkuun miidiyaa of harkaa qabuun immoo olola irratti lakkisee akka ummatni balaaleffatu akkuma gochaa jiru itti fufsiisee dalaguuf karoora baafatee jira ,kana raawwachuuf immoo namoota mootummaa kana Norman hanga haala jiru tasgabbeessinuu fi ummatni hubannoo fudhatu Internet cufnee turra kanaaf dirqama keessan saffisaan hojiitti seenaa jechuun ajaja dirqama of keessaa qabdu nuuf kenneera jedhan”.
Yeroo ammaa kanas mootummaan Mana ummataarra deemuun namoota Sabboontota tahan qabee hidhaa akka jiru ragaaleen nu gahaa jiran ifa godhaa jiru.
Namoonni hedduunis hidhaa fi doorsisa kaabinoonni mootummaa irraan gahaa jiran baqachuun bakkoota adda addaatti socho’aa baqataa akka jiranis gabaasni arganne ifa godha.
Mootummaan ummata nagaa hidhee jirus hanga ammaatti namoota yeroo reeffi Hacaaluu Hundeessaa galma Aadaa Oromoo turan qabaman Obbo Baqqalaa Garbaa fi Jawaar Mahaammad eegdota isaa dabalatee Kan Mana murtiitti dhiyyeesseen ala hanga ammaa namoota 8000 ol qabaman Hindi Mana murtiitti osoo hin dhiyyaatiinii fi maatiin isaanii eessatti akka hidhaman akka hin beekamne Sagalee Qeerroo Bilisummaa Oromoo mirkaneeffateera.
Ummatni Oromoo Hindi biyya keessaa fi alaa jirtanis rakkoon Amma mootummaan addatti Sabboontota Oromoo irraan gahaa jiruu fi jumulaan Oromiyaa keessatti doorsisa gahaa jiruuf sagalee tokkoon kaayyoo fi Akeekni qabsaa’ota keenyaa akka galma gahuuf qabsoo keenya gaggeessuu qabna jechuun yaadotni SQ qaqqabaa jiran dhaamsa ummataati.
#FREEOROMIYAA
#Free_All_Political_Prisoners


text:
Maaloo Adunyaatti nuuf iyyaa yaa sabaa Oromoo!! YAA OROMOO DHAGAYI!!
Maaloo Adunyaatti nuuf iyyaa yaa sabaa suraan armaan gadiitti mul’atu kun godina H/G/Wallaggaa magaalaa Shaambuu bakka yeroo ammaa buufata konkolaataa ” jaarmeedaa”jedhamutti iddoo itti namootni dararamaa jiranidha manichi irra keesaan qorqorroo hin qabu ykn golgaa tokko illee hin qabu, balbala ykn cufantaa hin qabu qorra magaalaa kanaa mana keessattiyyuu hangam akka cimatu biyyi beeka mana fincaanii kan hin qabnedha. dhalli namaa bara wayyaanee 1ffaa iyyuu haala kanaan gidiraa hin argine bara wayyaanee 2ffaa ykkn ppp haala kanaan mana adabaa jedhamee itti gidiraa guddaa argaa jiru dha namootni magaalaa kanaa dhaqxanii mirkaneeffachuu dandeessu.haala kanaan jirachuu dhala Oromoo uummata adunyaatiin nuuf gahaa!


text:
Browsing Tag
Apps
Maxxansa har'aa keessatti akkaataa faayiloota keessan (Suuraa, Sagalee, Vidiyoo, Barreeffamaa fi Lakkoofsa namootaa) ol kaayachuu dandeessan isin agarsiifna. Ati nama faayilli jalaa baduun rakkate yoo taate kuni furmaata filannoo hin!-->…
Bilbila siif bilbilamu osoo harkaan hin tuqin kaasuf
Bilbila siif bilbalamu osoo harkaan Mobaayila hin tuqin kaasuf sababootni si barbaachisan hedduun jiraachuu danda'u. Fakkeenyaf; Yeroo harki kee lameen hojii qabee jiru, Yeroo konkolaataa ykn saayikila oofaa jirtu, yeroo Tapha taphachuuf!-->…
Teamviewer Maali? Akkamitti Itti Faayyadamna?
Maxxansa har’a keessatti akkaataa itti faayyadama softweera ‘Teamviewer’ ilaalla. softweerri kun faayidaalee hedduu kan qabu yemmuu ta’u yeroo ammaa bal’inaan hojirra oolaa jira. Fkn, Isin hojiidhaaf bakka fagoo osoo jirtanii yoo!-->…
Barnoota Telegram kutaa 8ffaa – waa’ee Bot baradhu
Telegram irratti Bot faayyadamuun Appii playsore fi website kamirraayyuu jiru buufachuu fi suuraa barreeffama qabu irraa barreeffama isaa qofa karaan ittiin fudhachuu dandeenyu. 1. Bot Appii barbaadne ittiin buufannu Appii update!-->!-->!-->!-->!-->…
Barnoota Telegram kutaa 7ffaa – waa’ee Bot bardhu
Bot telegramaa faayyadamuun jecha kamiiyyuu gara afaanota addunyaa irra jiranitti hiikuu akka itti dandeenyu fi odeeffannoo dhibee koroonaa biyya keessaa ittiin argannu. Barannoo kana keessatti bot lamaa fi faayyadama isaanii kan!-->!-->!-->…
Passwordi facebook keessanii yoo dagattan maloota ittiin argachuu dandeessan
Baay'een keenya jecha darbii (password) facebook yoo daganne lakkoofsa bilbilaa keenya irratti 'reset code' akka ergamu gochuun passwordi haaraatti jijjiirranna. Haa ta'u malee yoo 'reset code' SMS dhaan ergamu nuuf dhufuu dide ykn SIM!-->…
Sensor maali? Faayidaa akkamii qaba?
Sensor'n qaama elektirooniksii ta’ee jijjiirama naannoo tokkoo beekuu fi safaruu kan danda'uudha. Dabalees jijjiirama sana adda baasee deebii kennuu kan danda'uudha. Akkuma namni qaama miiraa qabu meeshaan elektirooniksiis qaama miiraa!-->!-->!-->…
Barnoota Telegram kutaa 5ffaa – waa’ee Bot baradhu
Barnoota Telegram kutaa 5ffaa kana keessatti kan ilaallu: Maalummaa 'Bot' Faayidaa isaa Akkaataa itti 'Bot' dhuunfaa keenyaa uummachuu dandeenyu. Bot jechuun gabaabumatti qaama sadaffaa Telegramaa fi fayyadamtoota telegraamaa!-->!-->!-->!-->!-->…
Moosaajiwwan (apps) mobaayila keessanirraa daftanii haquu qabdan
Moosaajiwwan (apps) mobaayila keessanirraa daftanii haquu qabdanii fi gara fuulduraattiis install gochuu hinqabne. Akkuma beekamu gosoota Appii hedduutu jiru. Mobaayilli keenyas Appii malee homaa dalaguu hin danda'u. Garuu akkuma Appii!-->…


text:
Gareen Madda-Walaabuu tun ‘Seattle’ dhuftee Dirree Dawaa 5-3 moohattee waancaa fudhatte. Leenjisaan Garee tanaa Redwaan,akkamiin garee Dirree ta taphaan beekamtu moohattan jennaan, waan cufa caalaa amalaa fi adabaa ispoortii akka jabeessan wal gorfanne jedha,taphata hamma feete qabaattee amala qabaachuu baannaan garuu gahuu hin dandeettu jedha.
“Yoo haga feete taphataa ciccimaa 11 ma hin jiraannee naamusaa fi amallii yoo hin jiraanne injifachuu hin dandeettu wal dhagahuu hin dandeettu.”
Goolii shanan Madditii-Walaabuu moohatteen tana lama ijoollee obboleeyyanii Abdinuur Galgaloo,ka lammeessoo ammoo Abdinaasir Galgaloo,goolii lamaan ammoo Mintesinoot,kaan ammoo Abdulmalik(Ziglaa) galche.Abdulmalikiin kun taphataa beekamaa jedhamee tapha kana irratti badhaafame.
Warrii dorgommii tana laaluuf Kanaadaa dhufe ka akka obboo Ibroosh faan dhalootii haarahiii gurmaahee wal jabeessaa dhufuutti jiraa jedha.
“Ijoolleen Oromoo ta dhalattee dargageessa taatee arranata tana agartee bakka Oromoo jirtu sun qabatte jira..taphii baayyee bareedaa.”
Gareen kubbaa miilaa OSFNA;Oroma 11 Stars,Qeerramsa, Abdii Sabaa,Oromo United,Madda-Walaabuu,Finfinnee,T.T.L Stars,Dirree Dawaa,Oromia Toronto,Bilisummaa, Utaa-Waayyuu, 10,000 Lakes,Leenca,Risaa,fi Oromo United fa.
Qophiin Torbaan Oromoo tun tana malee dorgommii Bareedduu Oromootii fi Bareedduu Oromiyaa jedhanii wal dorgomsiisanii.Bareeddu Oromiyaatii, Tigisti Daadhii Araddaatti Kalifoorniyaa moohate.
Hawaasii Itoophiyaallee dorgommii kubbaa miilaa WDC fi MD ka Eertiraa ammoo Kaliforniyaa, Sanoozeetti taphachaa ture.
Gama kaaniin ammoo atileetotii Itoophiyaalleen fiigicha Adoolessa keessaa Paarisii fi Swazerlaniti qopheessaan dhiiraa fi dubralleen moohatan.
Dorgommii kubbaa miilaa keessaa ammoo Gareen Gaanaa dorgommii U-20 ta ijoollee gannii 20 gadii Turkeetti taphachuutti jiran irratti Chiilee 4-3 moohattee marsaa itti aanutti dabarte.


text:
የአርትስት ሃጫሉ ሁንዴሳ ፖለቲካዊ ግድያ እንድምታ እና ቀጣዩ የኢትዮጵያ ህዝብ የትግል ምዕራፍ #HacaaluuHundeessaa #OromoProtests July 7, 2020Posted by OromianEconomist in Uncategorized.
Tags: #OromoProtests, Hacaaluu Hundeessaa
trackback
ODEESSA=======Bilxiginnaan damee Oromiyaa (kan Afaan Oromoo dubbattu) walgahii godhattee waan armaan gadii murteeffatte. 1. Miidiyaa mootummaa fi kan Nafxanyootaa hunda fayyadamuun akka mormiin Oromiyaa keessaa toyannoo jaraa jala ooletti fakkeessanii ololuu, 2. Ajjeechaa fi hidhaa miseensa mormitootaa fi aktivistoota mootummaa qeeqan irratti godhamu jabeessanii itti fufuu, 3. Paartii Bilxiginnaa keessatti Oromoota waan mootummaan godhaa jiru kana irratti mormii calaqqisan qabanii hidhuu,4. Hacaaluun kan ajjeefame mooraadhuma qabsoo Oromootiin kan jedhuun Oromootti gara galchanii olola sobaatiin Nafxanyoota gaafatama jalaa baasuu5. Manguddoota Oromoo keessaa dantaadhaan salphaatti bitaman funaananii masaraa geessuun MM waliin footoo kaasanii ittiin Oromoo afanfaajjessuu, hamilee cabsuu. Ummanni keenya waan kana dursee itti dammaquun summii diinnni biiftu kamuu ofirraa haxaawee qabsoo isaa finiinsuu irratti akka fuulleffatu dhaamna.Qajeelcha:========1ffaa. Ummanni Oromoo guutuu Oromiyaa keessa jiruu fi kan ala jiru hunduu afaan faajjii ummata keenyarratti hojjetamaa jiru hubatee akka ummanni keenya hinburjaajofne godhuudhan qabsoo isaa kan karaa nagayaa itti fufuu qaba.2ffaa. Jaarsoliin biyyaa Oromoo shira ummata keenyarratti dalagamaa jiru hubachuudhan meeshaa diinaa akka hintaane gaafanna.3ffaa. Dabballoonni jaraa kan ummata keenya keessa faca’anii shira kanarratti hirmaachaa jiran akka karaa diinaa kanarraa deebi’an cimsinee nigaafanna. Warra kana gochuu dides ummanni keenya xireeffatee hariiroo hawaasummaa fi diinagdee isaan faana qabu akka dhaabuf dirqamu hubatamuu qaba.4ffaa. Afaan faajjifi olola mediyaa mootummaa harka jiruu fi mediyaa nafxanyootatiin ummata keenyarratti godhamuudhaf deemaa jiru ofirraa qoluudhaf mediyaalen Oromooti fi aktivistoonni Oromoo gocha diinaa kanarratti akka xiyeeffatan nigaafanna.5ffaa. Qabsoo karaa nagayaa ummanni keenya jalqabe hamma sirni nafxanyaa akka haaratti nurraatti ijaaramaa jiru ofirraa buqqifnutti kan itti fufu ta’uun hubatamee ummanni keenya tokkoomee akka falmatu ni gaafanna.
Dr. Birhaana Masqal irraa, karaa Awash post
Comments»
No comments yet — be the first.


text:
November 14, 2014, WASHINGTON DC(VOA Afaan Oromoo) — Baqattoonni Oromoo kanneen Yemen keessa jiraatan yeroo ammaa rakkoo keessa jiraachuu isaanii dubbatu.
Lammiiwwan Yemen kanneen Sana’aa fi magaalaalee ka biroo keessaa gosaan wal qodoanii walii isaanii irratti ka’anii wayita jiran kanatti gurraacha of keessatti arguu hin feenu jechuu dhaan baqattoota irraan reebicha, saamichaa fi ajjeechaa nu irraan ga’aa dubartoonni keenyas humnaan gudeedamaa jiru jedhu.
Torban darbe keessa illee kan rasaasaan rukutamee balaan madaa’uu irra ga’ee ture baqataan Oromoo tokko dhaaba koolu galtootaa fi kan baqattootaatti iyyatu iyyuu deebii waan dhabeef jecha of ajjeesuu isaa miseensi hawaasa Oromoo Yemen Sana’aa nuuf ibsanii jiran.


text:
As United States keessatti kibxati dhumaa kan baatii caamsaa guyyaan goototaa ykn “Memorial day” jedhamuun kabajamee oola. Guyyaan kun guyyaa lammiiwwan Ameerikaa dubartootaa fi dhiirota waraana biyyattii keessaa tajaajilan kabajaan itti yaadatan.
Guyyaan goototaa jalqaba kan ayyaaneffatame bara 1868 keessa ture . Ayyaanni kun bara sana bakka awwaalchaa as naannoo Washington jiru Arlingon Cemetery jedhamutti kabajama ture. Waggaa waggaatti uummata miliyoona afur ta’utu bakka awwaalchaa kana daawwatu.
Bakki kun United States keessaa bakka awwaalchaa beekamaa dha. Lafa hektaara 250 kan qabu ennaa ta’u waggoota dhibba hedduu dhura mukkeetii dhaabamantu keessatti argama. Muka kuma 800 kan gosa adda addaatu bakka awwaalcha kanaa keessatti argama.
Awwaalchi kun dhakaa adaadii dhaan adda baafamee jira. Kanneen 400 ta’an barreeffama bifa wareeqee of irraa qabu. Kunis kanneen badhaasa meedaalii waree jechuun badhaasa waraana biyyattii isa ol aanaa kanneen argatan.
Kanneen bakka awwaalcha kanaatti awwalaman keessaa hoogganoota siyaasaa, angawoota kaabinee, abboota murtii mana murtii muummicha, hojjettoota dhaabbata hawaa ykn Astronauts, atleetota dabalatee, hoogganoota amantii, Nursoota, garboota durii fi odu gabaastota dirree waraanaatu keessatti argama.
Baki Arlington kun duraan bakka ilma akkawoo George Washington ture. Bakki awwaalchaa kun awwaala loltoota kanneen waraana seenaa Ameerikaa keessatti wareegamantu keessatti argama. Kaan isaanii bara waraana warraaqsaa kan bara 1700mota keessa lolaa turanii awwaalchi isaanii asitti darbee ti.
Miseensa waraanaaf jalqaba bakka awwaalcha Arlington Cemeterytti awwaalaman William Christman kan wal waraansa keessatti du’an. Caamsaa 15 bara 1864 loltoonni eenyummaan isaanii hin beekamne asumatti awwaalamaniiru. Namoota eeyummaan isaanii hin beekamne kanneen kuma shan ta’an ka biroon illee bakka kanatti awwaalamanii jiran.
Bitootessa 4 bara 1921 Congresiin Ameerikaa loltoota Ameerikaa kanneen lola addunyaa tokkoffaa irratti wareegamaniif eenyummaan isaanii hin beekamne akka adda baafamu raggaasise. Kanaaf siidaan awwaalcha loltoota eeyummaan isaanii hin beekaminii illee achitti argama.
Garboonni duraanii kuma afur ta’an illee bakka awwaalcha Arlinton Cemetery jedhamu kanatti argama. Kanneen keessaa tokko James Parks jedhamu. Awwaala jalqaba bakka awwaala kanaa kan qotan isaan turan. Bakkuma kanatti dhalatanii achumatti garboota awwaalaman keessaa isaan qofa.
Prezidaantota Ameerikaa lamatu bakka Arlington National Cemetery jedhamu kanatti awwaalaman. Jalqaba bara 1900moota keessa William Howard Taft, 1960mootaa keessa immoo Johan F. Kennedytu prezidantii turan.
Lammiiwwan biyya alaa 65 bakka awwaalchaa kanatti awwaalamaniiru. Kanneen keessaa irra hedduun lammiiwwan Britain yoo ta’an 26tu awwaalaman, eenyummaan isaanii kan hin beekamne dabalatee 10 immoo lammiiwwan Veetnaam.
Miseena waraana Ameerikaa mara miti kan Arlington Cemetertti awwaalamu kanneen achistti awwaalaman yeroo ammaa waraana irratti kan dura’aniif gadamoojjiwwan waraanaa ti. Kanneen badhaasa meedaalii kabaja ol aanaa argatan, kanneen lola irratti madaa’anii du’anii fi hidhamtoota waraanaa kanneen turan. Angawoonni mootummaa federaalaa, fi maatiin isaanii kan Arlingtonitti awwaalamnis bakka kanatti awwaalamuu danda’u. Awwaalcha akkasiif gatiin baafamu hin jiru.
Angawoonni bakka awwaalcha kanaa yeroo dhiyootti bakka dhabuuf deemna yaaddoo jedhu qabaachuu dhaan bakka namoonni yeroo du’an reeffi isaanii gubamee daaraan isaanii ol kaa’amu filatn itti awwaalaman itti dabalanii jiran.
Bakki awwaalchaa kun hektaara 11n guddatee jira. Gara fuula duraatti illee bakka awwaalchaa kuma 30 ta’u itti dabalamee jria.
Erga bara 948 qabee guyyaa kamisaa jechuun guyyoo gototaa dura loltoonni Ameerikaa murni sadaffaan alaabaa xixiqqoo bakka awwaalcha kanaa dhaabu. Waggaa kana loltoota kuma tokkoo ol ta’antu alaabaa kuma 220 bakka awwaalcha kanaa irra dhaaban.
Loltoonni kun awwaala loltoota ofii isaanii beekanii irra alaabaa dhaabaniiru. Awwaala kana toora ja’affaa bakka Ameerikaa keessaa nama gaddisiisu jechuun waaman. Sababiin isaas loltoonni toora kana irratti awwaalaman lola Ameerikaa boodanaa kan Iraq fi Afganistan keessaa irratti wareegamantu achitti awwaalaman.
President Barack Obaman guyyaa goototaa kanatti sirna hedduu geggeessuuf karoorsaniiru. Kana keessaa dhiirotaa fi dubartoota waraana US keessa utuu tajaajilanii du’an kabajaan jadatanii jira.
Garee tajaajila gadamoojjiwwan waraanaa fi miseensota waraanaa akkasumas hoogganoota gameeyyii kan waraanaa waliin har’a ganama White House keessatti ciree waliin qooddatanii jiran.
Booda irras presidentichi bakka awwaalchaa Arlington National Cemeterytti argamuu dhaan awwaalcha loltoota eenymmaan isaanii hin beekamin irra daraaraa kaa’uuf jiru.
Xumura torbanii guyyoonni walitti aanan sadan har’a dabalatee jechuu dhaan yeroo itti yeroon bonaa jalqabamuu fi namoonni boqonnaa itti ba’an. Lammiiwwan Ameerikaa hedduun hojii irraa boqonnaa fudhachuu akkasumas manni barnootaa cufamii maatiiwwan hedduun waliin ta’uu dhaan magaalaa dhaa ala ba’anii naannoo galaana fi paarkiwwan adda addaa keessatti yeroo waliin qabaatu.


text:
Daangaa Ertiraa fi Jabuutii irratti eega wal-muddinsi uumamee booda, Tokkummaan Mootummootaa akka gam-lameenii of qusannaan fudhatamuu fi tasgabiin bu’u gaafatee jira.
Biyyoota lameen gidduutti wal-gaarerfannaa fi muddinsi ka’uun isaa, eega humni naga-eegumsaa – ka loltoota Qaataar 450 of keessaa qabu, torban dabre daangaa sana gad-lakkisee ba’ee booda – jedhama.
Itiyoophiyaatti, Ambaasaaddarri Jabuutii – “eega humnoonni naga-eegumsaa sun gad-lakkisanii ba’anii booda, Ertiraan lafa daangaa irraa wal-falmsiisaa tahe – Raas Dumee-iraa qabachuuf loltoota ishee bobbaafte” – jechuun balaaleffatan. Yoo kun dhugaa tahe, wal-waraansa biyyoota lameen gidduutti, bara 2008 geggeessamee ture deebisuu mala – jedhamee sodaatama.
Tahus, Ertiraan, balaaleffannaa kanaaf haga ammaatti deebii hin kennine.
Bakka-bu’aa dhaabbataan muummicha-barreessaa Tokkummaa Mootummootaa – Saachaa Serjihoo Loorentii Sooiiz, har’a ibsa gaazzexeessotaaf kennaniin, gareen dhimma kana qoratu, Gamtaa Afrikaa irraa akka gara sanatti bobbaasamnuuf jiru eerganii, Tokkummaan Mootummootaas ka Gamtaa Afrikaa gargaaruun hojjetu ta’uu hubachiisan.


text:
LibreOffice 7.2 Help
Intiijeroota zeeroon jalqaban galchuuf karaalee adda addaatu jiru:
Lakkoofsa akka barruutti galchi. Karaan salphaan lakkoofsa hudhaan jalqabu(fakkeenyaaf, '0987) galchuu dha. Hudhaan man'ee keessatti hin mul'atu, lakkoofsi akka barruutti dhangeeffama. Sababa dhangii barruutiin ta'eef, garuu, lakkoofsa kanaan shallaguu hin dandeessu.
Man'ee dhangii lakkoofsaa qabu kan akka \0000 dhangeessi. Dhangiin kun dirree Koodii dhangii keessatti caancala Dhangii - Man'eelee - Lakkoofsota jalatti ramadamuu danda'a, akkasumas argii man'ee akka " zeeroo hoggayyuu jalqaba kaayi, achiin intiijerii, bakkaa yoo xiqqaate sadii qabu, akkasumas kan bitaan zeeroodhaan yoo dijiitii sadii gad ta'e guutame" qindeessa.
Yoo dhangii lakkaawwii gara sarjaa lakkoofsota dhangii barruu qabaniitti raawwatte(fakkeenyaaf, barruun "000123" lakkoofsa "123" ta'a), kan armaan gadii hojjedhu:
Sarjaa kan dijiitiiwwan dhangii barruutiin keessatti argaman filadhu. Dhangii man'ee sarjaa sana keessaa akka "Lakkoofsa" kaayi.
Guulaalii - Baarbaadi akkasumaas Bakka Buusi Fili
In the Find box, enter ^[0-9]
In the Replace box, enter &
Check Regular expressions
Check Current selection only
Click Replace All


text:
Nama Akkaan Nama Fayyadu
Rasuulli ﷺ akki je’e:
Irra jaalatamaan namaa Rabbi biratti, nama akkaan nama fayyadu. Irra jaalatamaan dalagaa Rabbi biratti, gammachuu ati Qalbii nama Muslimaatti nayxu ykn rakkoo ati isarraa kaaftu ykn deeynii ati irraa kafaltu ykn beela ati isarraa ooftu. Haajaa Obboleeysa Muslimaa tokkoof deemutu, masjida kheeysa baatii takka i’itikaafa taa’urra naaf wayya…
Sahiih Al-Jaamii.
Hadiisa kana kheeysatti Rasuulli sallallaahu aleeyhi wasallam gorsa gaarii nuuf kenne. Gorsi Isaa hundi gaari hoggayyuu! Akka Hadiisni nuuf Ibsutti: Irra jaalatamaan namaa Rabbi biratti kan akkaan nama fayyadu. Nama fayyaduun eega irra jaalatamaa namaa Rabbi biratti ka nu godhuu, waan dandeenyeen wal fayyaduu qabna. Kan beekhu wallaalaa barsiisuun, Kan hojii hin qabneef hojii baasuun, kan hin fuudhin fuusisuun, tan hin heerumin heerumsiisuun, nama wal dhabe walitti tolchuu fii waan gaggaarii faaydaa je’amtu hunda waliif godhuu barbaachisa.
Hadiisa biraa kheeysatti Rasuulli sallallaahu Aleeyhi wasallam, “namni tokko muka karaatti jige akka nama hin rakkine kararraa kaasee araarama Rabbii argate” Je’e. Hadiisa biraa kheeysatti “intalti hojii hamtuu dalagaa turte Saree dheebotte bishaan obaasteef araarama Rabbi argatte” je’e.
Intala hojii hamtuu hojjattu waan Saree obaasteef yoo Rabbiin isiif araarame, Nama Muslimaa rakkatte yoo gargaarre hoo akkami?!
Kanaaf namni Rabbi biratti irra jaalatamaa namaa tahuu fedhe nama akkaan nama fayyadu haa tahu. Akkasumas Hadiisni waan nu barsiisurraa Irra jaalatamaan dalagaa Rabbi biratti gammachuu qalbii nama Muslimaatti naquudha ykn rakkoo irraa kaasuudha ykn deeynii irraa kafaluudha ykn ammoo beela Isa baasuudha…
Gammachuu qalbii walitti naquu osoo qabnuu gaddaa fii balaa walirratti tahuu hin qabnu. Meeqa kamtu jira kan maqaa nama balleeysuuf vidiyoo firraa waraabu, kan katabu, hamtuu muslimaa kan facaasu. Gaafa irra jaalatamaan dalagaa muslima gammachiisuu taate, isa gaddisiisuun ammoo cubbuu hamtuu taati beekhi.
Wanni biraa dalagarraa gaariin yeroo rakkootti wal bira dhaabbachuu, beelawaa nyaachisuu, liqii walirraa baasuudha.
Dhumarratti Hadiisa irraa dubbataa jirru kheeysatti Rasuulli sallallaahu aleeyhi wasallam waan je’an:
“Haajaa Obboleeysa kiyya kan Muslimaa tokkoof deemuutu masjida kheeysa baatii takka i’itikaaf taa’urra naaf wayya…”
Haajaa Muslimaatiif deemuutu, Haajaa Isaa baasuuf wajjiin dhaabbachuutu baatii guutuu masjida kheeysa ibaadaf taa’urra naaf wayya je’an.
Nuti yoo wal bira dhaabbachuu akkatti guddifnee ni laallaa?
Nama akkaan nama fayyadu haa taanu! Haajaa Muslimaa wajji haa dhaabbannu.
Qophii: Abbaa Muhammad (Jaafar Bayaan)


text:
Dr. Birhaanuu Neggaa marii gama ZOOM tiin miseensota EZEMA Ameerikaa fi Awuroppaa jiran wajjiin taasise keessatti waan armaan gadii dubbate:
“1) Abiyyi sirna Federaalizimii saba irratti hundaa’e dhabamsiisuuf hojjataa akka jiru,
2) PP keessa namootni rakkoo qaban jiraatanis Abiyyii fi namoota heddu naannoo masaraa jiran irraa abdii guddaa akka qaban,
3) Sirna bulchiinsaa Parliamentary system irraa gama Presidential system ‘tti jijjiiruuf hojjatamaa akka jiru,
4) Qaamolee sabboonummaa sabaa leellisanii dhabamsiisuu fi dadhabsiisuuf mootummaan humna guutuun hojjataa akka jiru. Isaanis akka cinaa jiran,
5)Sabboonummaan Itoophiyummaa Abiyyi qabu ‘ከማንኛውም ሀገር ወዳድ ኢትዮጵያዊ’ gadii miti,
6) Humni addaa naannolee (Leyu Heyil) hundi mootummaa Federaalaa jela akka galuuf jiru,
7) Bulchiinsi Motummaa naannoolee akka dadhabuu fi motummaa federaalaatiin dorgomuu akka hin dandeenye taasisuuf hojjatamaa akka jiru,
Ijaarsaa/hoggansa dhaabbilee akka Boordii filannoo (Burtukaan) komishinii mirga namoomaa Itoophiyaa (Daani’eel) fi bulchiinsa mana murtii (Ma’azaa) irraa EZEMAs ta’ee PPn amantaa guddaa akka qaban,
9) Humna duraan Biyya bulchaa ture (TPLF) fi humna miidhamnee jirra jechuun ykn amalli ‘ተረኝነት’ itti dhagahamee jijjiirama gufachiisaa jiru (Oromoo) irratti tarkaanfii Motummaan fudhataa jiru kan deeggaran ta’uu, Humnoonni kun humna xophiyaa diiggaan jedhe,
10) Humnoonni federaalizimii saba irratti hunda’etti amanan/ijaarsaa cimaa qaban hamma motummaan rukutamanii dadhabanitti ykn badanitti filannoon kan dheeratu yoo ta’es rakkoo akka hin qabne dubbate.”
Oromoo keessatti of-ilaali!


text:
Mee caqasaa Taye Dendea OMN irratti akkanattii ofsalphisa jiru. Yoo hin beyne taate. Yeroo amma Qeeyroo heddu mana hidha akka jiran ifaadha. Wanni isiin jijjirtan hin jirtu. Kira sassabdu teysan bikka jijjirafii jirtan. kanuma.
Taye, dinni sun OPDO dha achi keessaammo ati tokko. Uumatni keenya rakkoo dinagdee gaafataa hinjiru. Inni gaafatamuu hinqabu osoo hintaane ka isa caaluti jiraayyu. Rakkoo abba biyyumma. Biyya keenya dhuunfannaan nuti akka OPDO miti, uummata sammuun qaroome qabna ka yeroo dhiyootti uummata Oromoo rakko irraa salphisu. Kanaaf rakkoo dingadee dhaqi warra sileenjisetti odessi. Isa irra tarree jirra.
Mee caqasaa Taye Dendea OMN irratti akkanattii ofsalphisa jiru.
Mee caqasaa Taye Dendea OMN irratti akkanattii ofsalphisa jiru. Yoo hin beyne taate. Yeroo amma Qeeyroo heddu mana hidha akka jiran ifaadha. Wanni isiin jijjirtan hin jirtu. Kira sassabdu teysan bikka jijjirafii jirtan. kanuma.


text:
Kantiibaan bulchiinsa magaalaa Dambi Dolloo shugguxiidhaan dhahaman
(bbcafaanoromoo)—Bulchaan magaalaa Dambi Dolloo rasaasaan rukutamanii lubbuun ooluu qondaalli Godina Qeellam Wallaggaa tokko BBC’tti himan.
Kantiibaan magaalaa Dambi Dolloo Obbo Taaddala Gammachuu shugguxiidhaan kan dhaahaman gaafa Jimaataa ture.
Qondaalli Godina Qeellam Wallaggaa kun BBC’tti akka himanitti, qaamni aanga’aa kana rasaasaan dhahe kan Abbaa Torbee jedhee of waamu akka ta’e shakkama.
Qaamni Abbaa Torbee jedhamu kun ammoo hidhattoota waraana ABO turan bosonatti hafan waliin hidhata qaba jedhu.
- Qeellam Wallaggaa Muggiitti namoonni jaha ajjeefaman
- Pirezedaantiin Yunvarsiitii Dambidoolloo gadhiifaman
- ‘Lixa Oromiyaatti ji’oota muraasa darban lubbuun namoota 41 darbeera’
”Sa’aatii hojiidhaa bahamu, waajjiraa yeroo bahan barrii [balbala] irratti rukutaman,” jedhan qondaalli kuni.
Obbo Taaddala Gammachuu waajjiraa bahaanii konkolaataa yeroo seenuuf jedhanitti akka rukutaman dubbatu.
”Rasaasa lamatu qaama keessa ture. Harkaafi kalee keessa rukutan. Ammaaf namni to’annoo jala oole hin jiru.”
Obbo Taaddalan hoggantoota ji’a muraasa dura bakkasitti ramadaman keessaa tokko.
Qondaalli nageenyaaf jecha maqaan isaanii akka dhahamu hin feene kun akka jedhanitti Obbo Taaddaleen wal’aansa dabalataaf gara Finfinnee ergamaniiru.
Haleellaan akkanaa qaama mootummaa irratti ji’oota shanii as yeroo godinichatti raawwatu kuni kan lammataati.
Ji’a tokko dura Itti-gaafatamaan waajjira ODP Aanaa Sayyoo Obbo Nageessoo Aabbu Finfinnee irraa gara Dambi Dolloo osoo imalani karaatti butamani ajjeefamuun isaanii ni yaadatama.
Ajjeechaa qondaala kanaafis hidhattoonni waraana ABO turan bosonatti hafan kan maqaan dhahame yoo ta’u, qaamni mootummaas ajjeechaa kana mirkaneessuun isaa ni yaadatama.
Haleellaa gaafa Jimaataa kantiibaa magaalaa Dambi Dolloo irratti dhaqqabe irratti garuu qaamni hidhate waan jedhe hin qabu.


text:
Yeroon waan hunda jijjiira!Na’am
………..
Yeroon kan ati haqa hin qabnees abbaa haqa si gootii!!
Yeroon kan at haqa qabdus abbaa badii si gootii!
Yeroon kan jigees ni kaftii,
Yeroon kan ka’ees ni kuffistii!!
Yeroon kan ati arra abdattes ni kuffisti,
Yeroon kan ati as geha hette hin egnees iddoo ati itti hin eegin san geessiti.!!
Kanaafuu Gocha tokko Ykn Garte Murteedhaf hin jarjaarin Rabbiin waan hunda garagaggalchaa akka ati obboleettin tee Ykn obbolessi kee wanta fedhee yoonif balleesses, ilaalcha gaarii fi bada kankee akka nama si barufi.
Rabbin osuma yaada kee si beekuti Qormaata akkasi sif qopheessa
Daba namarrati hin hojjatiin ,Haqa argadhee jettees hin iyyiin,yeroon waan fidee dhufu hin beekkamu jechumaafi!
Kan arra wal jaalate boru wal jibbu malaa, atimmoo waljibban jettee gareetee godhachuuf figdee hin xaarin, bor ni qaanoftaa!
Kan arra waljibbee boru deebi’ee jaalala jibbansi boodan hin jirree wal jaalachu maluu! ati immo garee taate gama tokko akhafnan, ni qaanoofta dhumarratti.
Yeroon akka ati Wanta Dhageesse san mirkaneeffatte Shira namatti yaadduf, Ykn akka ati ilma namaatif ilaalcha gaarii qabdu silaaluf,
Yeroo takka takka kan silaa ati haqa ni qaba jette yaadduf san irratti haqa isaa dhorgiti yeroo xiqqoof, Gaafa ati ilaalcha kee dadhaba san baafatte fixattee immoo akki ati egdee fi akki dhufee gargarii.!!
Gaafa ati immoo ani duraanin jedhee akka namni san dandiirra hin jirree jette ,Namoota gaafa dhimmi san umamee itti himtee akka waan raaga ilaaletetti guyya san hasawa kankee mirkaneefachuufi akka namoonni san ganaa wanta ati jettu dhugaadha jedhanii fudhataniif,
Gammadde bilbilteefi itti himuu egalte, akkasumas Soba tokko tokko itti dalbalte akka namni san ganalle namoonni ati itti himte san ilaalcha biratti isa fudhatanif jettee gaafa akkanatis wanta akkana isa hojjatu arge gaafa kaanis isaa waan akkasi godhuun argee jette ati afaan guutudhan, akka ofii qulqullu tokkotti hasawa keessatti of hirranfattu Yeroon ammas Namticha sanif deebifteeti haqa kennitif!!
Ati immoo gaafas Sammuun miidhamta Ykn atis Osuma huma hin balleessin shirri tokko lafa sitti ka’aa gaafa ati wanti kun hin jirtu jette boochu wantichii suma irratti murtaawa.
Yeroo ati….?
Hundaafuu Yeroo takka takka osum sila haqa qabdu Rabbif jecha abbaa badii tahii xumuri, Yeroo san Rabbin waanwaan san Caaluu bakka sif buusaa,
Gaafa Haqa xiqqaa tokko argannan Qomaa dhibdee,Rabbi hirranfatte iyyaa oltee,
Rabbiin badii namni biroo sif dhiisu hin dandeenye sitti fidaa!
Gaafa fitti si kaase nama tuffachuu jalqabdaa jedhan… warra dhala namaa tuffatu rabbiin nu hin godhin
Balbala Rabbi namaaf bane eenyuutu namatti cufa yoo Rabbuma qofa taate malee?!
Yaa Rabbii keenya balbala tee tan rahmataa san nurraa banii nuuf Araarami!
Jaalalli warra nu jaallatu qofaaf jaalalaan deebii kennuu danda’uu irra kan darbe warra nu jibbanii fi nu miidhaniifis jaalala dhugaa kennuu danda’uu keenyaan saffaramaa!


text:
Adeemsi Araaraa Akka Hin Gufanneef Gaafatama Keenya Haa Bahannu
(Ijoo Dubbii ABO – Hagayya 26, 2018)
======================================
(SBO/VOL – HAGAYYA 26, 2018) – Adoolessa 08, 2018 Hayyu-Duree ABO Jaal Daawud Ibsaa fi Muummicha Ministeerotaa Itoophiyaa Dr. Abiy Ahmed gidduutti yeroo jalqabaaf haasaan nagaa kan rakkoo siyaasaa mootummaa Itoophiyaa fi Saba Oromoo gidduu jiruuf furmaata karaa nagaa argamsiisuu akeeka godhate taasifamuun ni yaadatama. Tarkaanfiin seena-qabeessi sunis abdii fi gammachuu guddaa ummata keenyatti hore. Haasaan jalqabaa Muummicha Ministeerotaa Itoophiyaa waliin taasifamee guyyoota afur booda Addi Bilisummaa Oromoo kaka’iinsa mataa isaatiin labsii dhukaasa dhaabuu ifatti labsee abdii fi gammachuun ummata keenyatti bule kun akka fiixaan bahuuf fedhii fi kutannoo ol’aanaa qabaachuu isaa hojiidhaan mirkaneesse. Labsii Dhukaasa Dhaabuu kan haasaa jalqabame milkeessuuf labsame kana keessattis Irree fi Gaachana ummata keenyaa kan tahe Waraanni Bilisummaa Oromoo diina lolaaf isatti deemu of irraa faccisuu irraa kan hafe humnoota mootummaa Itoophiyaa irratti tarkaanfii waraanaa akka hin fudhanne ifatti ajajni fi qajeelfamni dabreefi.
Labsii sanaan booda Waraanni Bilisummaa Oromoo ajajaa fi qajeelfama Dhaaba isaa irraa dabreef takkaa faallessee hin beeku. Haa tahu malee gama mootummaa Itoophiyaatiin hanga har’aattuu tarkaanfiin fakkaataan fudhatamee ifatti labsame hin mul’atne. Akka kanaanis sochii walitti bu’iinsaaf karaa banu kan loltootni mootummaa Itoophiyaa bakkoota adda addaatti taasisanii fi tarkaanfii of ittisuu Waraanni Bilisummaa Oromoo fudhatuun dabree dabree lolli mudachuu fi gama lachuutiin wareegamni adda addaa mudachuun guutummaatti hin dhaabbanne.
Akka kanaanis dhihoo kana (Hagayya 22, 2018) Dhiha Oromiyaa Godina Qellem Wallaggaa keessatti (Jimmaa Horroo fi Qellem gidduu bakka Nakuuraa jedhamtutti) Waraana Bilisummaa Oromoo fi loltoota mootummaa Itoophiyaa gidduutti lola mudateen gama lachuu irra miidhaan gahee jira. Lolli kunii fi miidhaan isaan wal qabatee gahes mudachuun irra hin turre. Lola mudate kanaaf sababaan maal akka tahee fi haalli hin barbaachisne kun akka itti hin fufne gama lachuutiin irratti dubbatamaa jira. ABOn erga mootummaa Itoophiyaa waliin haasaan jalqabamee kaasee lolli itti fufuu fi lubbuun namaa dabruu akka hin feesisne irra deddeebi’ee himaa ture. Ammas sanuma gadi jabeessee hima.
Lola olitti ibsame kana irratti kan gama keenyaan nu irraa wareegame miseensa Waraana Bilisummaa Oromoo Jaal Mo’ataa Tarreessaa ilaalchisee ABOn gadda isaa ibsaa maatii isaatiif jajjabina hawwa. Itti dabaluudhaanis kanneen geggeessaa fi awwaalcha Goota keenyaa kana bareechan guddisee galateeffata.
Ammas sochiin gara lolaatti nu geessu kamuu dhaabbatee waltahiinsa keenya hojiitti hiikuuf sochii jalqabne garaa qulqulluudhaan itti fufnee wal amantii keenya jabeeffachaa akka deemnu jabeessinee mootummaa Itoophiyaa gaafanna. Kanuma waliin faallaa waltahiinsa keenyaa kan tahe ololli diigaan gama DhDUO fi hoogganoota isaa gariidhaan bifa haaraadhaan finiinaa jiraachuun ummata keenya mufachiisaa fi shakkii itti bulchaa kan jiru tahuu hubachiisuu feena. Karaa keenyaan ololoota kanneeniif deebisaan kennamaa hin jiru. Gama DhDUOtiinis of keessa ilaaluudhaan tarkaanfileen sirreessaa akka fudhataman gaafanna.
Maqaa tikaa fi ol’aantummaa seeraa kabajsiisuutiin, akkasumas sababoota adda addaa uumuudhaan dargaggoota keenya (Qeerroo) gidduutti garaagarummaan akka uumamuuf sochiin taasifamu adeemsa araaraa kana gufachiisuuf shira xaxamu waan taheef, qaamni kamuu adeemsa hin barbaachisne akkanaa irraa dhaabbachuu qaba jennee amanna. Ummatni keenyas araarri kun akka hin gufanneef gama isaatiin sochii hunda keenyaa dammaqiinsaan akka tohatu yaadachiisna.


text:
Mudde 22,2014 Gabaasa Qeerroo Sabbataa
Gaaffii mirga uumata Oromoon wal qabatee Ebla 2014 keessa dharaan yakkamanii mana hidhaa keessatti dararaa guddaan kan irraan gahamaa jiru Oromooti hedduu dha.Godinaalee Oromiyaa bakkoota gara garaa manneen hidhaa beekamuu fi hin beekamiin keessatti dararaan Oromoota irraan gahamaa jiru haalaan hamaachaa kan dhufe yeroo ta’u yeroo ammaa kanatti Master Plan Finfinnee mormuun Oromoota mootummaa Wayyaanee irratti kakaaftaniittu sababaa jedhuun Oromoota hedduu hidhamanii mana hidhaa sabbataa keessatti dararamaa kan jiran yeroo ta’u,kanneen keessaa haala hamaa miidhama guddaan warri irra gahan namni 4 karaa adda addaan ragaalee kijibaa kaabinoota, polissootaa fi nama dhalootan oromoo hin tahiin(abashaa) tti dhimma bahanii mana hidhaatti deddeebisuun dararaa guddaa irraan gahaa jiru.
Kanneen keessaa ammatti kan ragaa kijibaan yakkamanii dararaan irraan gahamaa jiru keessaa:-
2,Tashoomaa Adunyaa
3,Caalaa Fufaa
4,Girmaa Araarsoo
Kanneen jedhaman keessatti argamu.